open-index/open-wikipedia-markdown huggingface dataset:
ગમ્મત ગુલાલ

**ગમ્મત ગુલાલ** એ અમદાવાદ દૂરદર્શન પરથી પ્રસારીત કરવામાં આવતો એક કાર્યક્રમ હતો.

આ કાર્યક્રમમાં દર અઠવાડિયે જુદા જુદા જાણીતા ગુજરાતી હાસ્ય કલાકારો પોતાની વકતવ્ય કલા રજુ કરતા અને લોકો એને ખડખડાટ હસીને માણતા હતા. આ કાર્યક્રમમાં શાહબુદ્દીન રાઠોડ, જગદીશ ત્રિવેદી, નિર્મિશ ઠાકર જેવા નામી હાસ્ય કલાકારો એમની હાસ્ય કલા રજુ કરી ચુક્યા છે.

શ્રેણી:મનોરંજન
શ્રેણી:ગુજરાતી ટીવી કાર્યક્રમ
સપનાના વાવેતર

**સપનાનાં વાવેતર** ભારત દેશના દુરદર્શન પ્રસારણના ગુજરાતી વિભાગની ચેનલ ડીડી ગુજરાતી પર રજુ થયેલી ધારાવાહી શ્રેણી હતી, જે દરરોજ રજુ કરવામાં આવતી હતી. આ શ્રેણીમાં એક વિશાળ અને સંયુક્ત કુટુંબના જીવનને રજુ કરવામાં આવ્યું હતું. ઘણા હપ્તાઓમાં રજુ થયેલી આ શ્રેણી ખૂબ જ લાંબા સમય સુધી ચાલી હતી, તેમ જ અત્યંત લોકપ્રિય બની હતી.

આ શ્રેણીમાં અનેક કલાકારોએ પોતાનો અભિનય દાખવ્યો હતો.જેવા કે સ્વ:અજીત વાછાની,કલ્પના દીવાન,અપરા મહેતા,દીના પાઠક,ઝંખના દેસાઈ,મેઘના રોય. વી.આજ શ્રેણી હિન્દીમાં પણ આજ કલાકારો સાથે 'એક મહલ હો સપનો કા'  ના નામે પણ રજુ થઇ હતી.

શ્રેણી:ગુજરાતી ધારાવાહી શ્રેણી
શ્રેણી:ડીડી ગુજરાતી
આર. આર. શેઠની કંપની

**આર. આર. શેઠની કંપની** એ ગુજરાતી સાહિત્યનાં પુસ્તકોનાં પ્રકાશનનું કાર્ય કરતી સંસ્થા છે. આ સંસ્થાની સ્થાપના ૧૯૨૬માં થઇ હતી અને તેની શાખાઓ અમદાવાદ અને મુંબઈમાં આવેલી છે.

## બાહ્ય કડીઓ 
* વેબસાઇટ 

શ્રેણી:ગુજરાતી સાહિત્ય
ગુલાબદાસ બ્રોકર

**ગુલાબદાસ બ્રોકર** ગુજરાતી વાર્તાકાર, નાટ્યલેખક, પ્રવાસલેખક, વિવેચક, જીવનચરિત્રલેખક, સંપાદક હતા.

તેમનો જન્મ પોરબંદરમાં થયો હતો. મુંબઈની ન્યુ ભરડા સ્કૂલમાંથી ૧૯૨૬માં મૅટ્રિક થયા પછી ૧૯૩૦માં ઍલ્ફિન્સ્ટન કૉલેજમાંથી અંગ્રેજી-ગુજરાતી વિષયો સાથે બી.એ. કર્યું. આમ અભ્યાસ પુરો થતા તેઓ મુંબઈ શૅરબજારમાં બ્રોકર તરીકે જોડાયા. આ ગાળા દરમિયાન તેઓ દિલ્હીમાં ગુજરાતીના સલાહકાર મંડળમાં જોડાયા અને ૧૯૮૩થી તેની કારોબારીના સભ્ય રહ્યા. પી.ઈ.એન.ના ફ્રાન્કફુર્ટ (જર્મની) અધિવેશનમાં ભારતના પ્રતિનિધિ તરીકે ગયા. ઉપરાંત ૧૯૬૨માં અમેરિકન સરકારના નિમંત્રણ થી સ્ટડી મિશન્સ ઇન્ટરનેશનલ માટે અમેરિકા ગયા. ૧૯૬૩માં તેઓ જર્મન સરકાર (પશ્ચિમ)ના નિમંત્રણથી ફરી ત્યાં ગયા. તેમની કૃતિઓ માટે તેમને ૧૯૬૮નો કુમાર ચંદ્રક મળ્યો અને ૧૯૭૪-૭૫ ના ગાળામાં તેઓ ગુજરાતી સાહિત્ય પરિષદના પ્રમુખ રહ્યા.

## સર્જન 
તેમના વાર્તાસંગ્રહો માં ‘લતા અને બીજી વાતો’ (૧૯૩૮), ‘વસુંધરા અને બીજી વાતો’ (૧૯૪૧), ‘ઊભી વાટે’ (૧૯૪૪), ‘સૂર્યા’ (૧૯૫૦), ‘માણસનાં મન’(૧૯૬૨), ‘બ્રોકરની શ્રેષ્ઠ વાર્તાઓ’ (૧૯૫૭), ‘ભીતરનાં જીવન’ (૧૯૬૭) અને ‘પ્રેમ પદારથ’ (૧૯૭૪) મુખ્ય છે. ઉપરાંત એમની ‘ગુલામદીન ગાડીવાળો’, ‘નીલીનું ભૂત’, ‘સુરભિ’, ‘બા’, ‘પ્રેમ પદારથ’ વગેરે વાર્તાઓ પણ ખુબ પ્રસિદ્ધિ પામી. સત્યકથાઓ માં ‘પુણ્ય પરવાર્યું નથી’ (૧૯૫૨), અને ‘હરિનો મારગ’ પણ નોધપાત્ર રહ્યા. ઉપરાંત તેઓએ ‘ધૂમ્રસેર’ (૧૯૪૮) અને ‘મનમાં ભૂત’ વગેરે નાટ્યસંગ્રહ છે.

## બાહ્ય કડીઓ 
* 
* ગુજરાતી સાહિત્ય પરિષદ પર પરિચય

શ્રેણી:ગુજરાતી સાહિત્યકાર
શ્રેણી:વ્યક્તિત્વ
શ્રેણી:રણજિતરામ સુવર્ણચંદ્રક વિજેતા
શ્રેણી:કુમાર સુવર્ણચંદ્રક વિજેતા
શ્રેણી:૧૯૦૯માં જન્મ
શ્રેણી:૨૦૦૬માં મૃત્યુ
શ્રેણી:ગુજરાતી સાહિત્ય પરિષદના પ્રમુખો
પટ્ટાઈ

**પટ્ટાઈ** (હેરિયર) એ એક પક્ષી છે.

## બાહ્ય કડીઓ 
* Harrier videos  on the Internet Bird Collection
* Harrier videos on the Internet Bird Collection

શ્રેણી:પક્ષી
શ્રેણી:પક્ષીની ઉપજાતિઓ
શ્રેણી:હેરિયર્સ
ગુલાબી પેણ

**ગુલાબી પેણ (પેલિકન)** (*અંગ્રેજી:Pelecanus rufescens*) એ પેણ પરિવાર આવતું એક પક્ષી છે. આ પક્ષી આફ્રિકામાં ઈંડા મૂકે છે, દક્ષિણી અરબસ્તાનનું વસાહતી અને મડાગાસ્કર ખાતેનાં ઓછી ઊંડાઇ ધરાવતાં અને છીછરાં સરોવરોનું યાયાવર પક્ષી છે.

ગુલાબી પેણનો માળો કદમાં મોટો અને તણખલાંના જથ્થા વડે બનેલો ઢગલો હોય છે, જેમાં બે થી ત્રણ ઈડાં મુકેલા હોય છે.

શ્રેણી:પક્ષી
શ્રેણી:પ્રાણીશાસ્ત્ર
સુરેશ દલાલ

**સુરેશ પુરુષોત્તમદાસ દલાલ** ગુજરાતી ભાષાના કવિ, નિબંધકાર, બાળસાહિત્યકાર અને સંપાદક હતા.

## જીવન 
તેમનો જન્મ ૧૧ ઓક્ટોબર, ૧૯૩૨ના રોજ થાણામાં થયો હતો. ૧૯૪૯ માં મેટ્રિક પાસ કર્યા બાદ તેમણે ૧૯૫૩માં ગુજરાતી વિષય સાથે બી.એ. (બેચલર ઓફ આર્ટસ) અને  ૧૯૫૫માં એમ.એ. (માસ્ટર ઓફ આર્ટસ) પુર્ણ કર્યુ હતુ. ૧૯૫૬માં મુંબઈની કે. સી. સાયન્સ કૉલેજમાં તેમણે ગુજરાતી ભાષાના અધ્યાપક તરીકે ફરજ બજવી હતી. ત્યારબાદ તેમણે ૧૯૬૯માં પીએચ.ડી. ની ઉપાધી પણ પ્રાપ્ત કરી હતી. ત્યારબાદ ૧૯૬૦થી ૧૯૬૪ સુધી એચ.આર.કૉલેજ ઑફ કૉમર્સમાં, ૧૯૬૪થી ૧૯૭૩ સુધી કે. જે. સોમૈયા કૉલેજમાં અને ૧૯૭૩થી અદ્યપર્યત એસ.એન.ડી.ટી. વિમેન્સ યુનિવર્સિટીમાં ગુજરાતીના અધ્યક્ષ તરીકે સેવા આપી હતી.

ઉપરાંત તેઓ *કવિતા* માસિકના સંપાદક પણ રહી ચુક્યા છે.

૧૦ ઓગસ્ટ ૨૦૧૨ના રોજ મુંબઈ ખાતે તેમનું અવસાન થયું હતું.

## સર્જન 
### કાવ્યસંગ્રહો 
* * એકાન્ત*  (૧૯૬૬)
* * તારીખનું ઘર*  (૧૯૭)
* * અસ્તિત્વ*  (૧૯૭૩)
* * નામ લખી દઉં*  (૧૯૭૫)
* * હસ્તાક્ષર*  (૧૯૭૭)
* * સિમ્ફની*  (૧૯૭૭)
* * રોમાંચ*  (૧૯૭૮)
* * સાતત્ય*  (૧૯૭૮)
* * પિરામિડ*  (૧૯૭૯)
* * રિયાઝ*  (૧૯૭૯)
* * વિસંગતિ*  (૧૯૮૦)
* * સ્કાઈસ્ક્રેપર*  (૧૯૮૦)
* * ઘરઝુરાપો*  (૧૯૮૦)
* * એક અનામી નદી*  (૧૯૮૨)
* * ઘટના*  (૧૯૮૪)
* * રાધા શોધે મોરપિચ્છ*  (૧૯૮૪) 
* * કોઈ રસ્તાની ધારે ધારે*  (૧૯૮૫) 
* * પવનના અશ્વ*  (૧૯૮૭)

એમાંનાં કેટલાંક નોંધપાત્ર ગીતો એ એમનું મહત્વનું પ્રદાન છે. આ સંગ્રહોની રચનાઓને *કાવ્યસૃષ્ટિ* (૧૯૮૬) નામક સંકલનગ્રંથમાં સમાવી લેવાનો પ્રયત્ન કર્યો છે.

### બાળકાવ્ય સંગ્રહ
* * ઈટ્ટા-કિટ્ટા* (૧૯૬૧)
* * ધીંગામસ્તી* (૧૯૬૩) 
* * અલકચલાણું* (૧૯૬૪)
* * ટિંગાટોળી* (૧૯૯૭)
* * ભિલ્લું *
* * છાકમ છલ્લો* (૧૯૭૭)
* * બિન્દાસ* (૧૯૮૦)

### વાર્તાસંગ્રહ
* * પિનકુશન* (૧૯૭૮)

એમણે કેટલીક બાળવાર્તાઓ પણ આપી છે.

### નિબંધસંગ્રહો
* * મારી બારીએથી* -ભા.-૨ (૧૯૭૫)
* * સમી સાંજના શમિયાણામાં* (૧૯૮૧)
* * ભૂરા આકાશની આશા* (૧૯૮૨)
* * મોજાને ચીંધવા સહેલાં નથી* (૧૯૮૪) 
* * અમને તડકો આપો* (૧૯૮૭)

### વિવેચન ગ્રંથ
* * અપેક્ષા* (૧૯૫૮)
* * પ્રક્રિયા* (૧૯૮૧)
* * સમાગમ* (૧૯૮૨)
* * ઈમ્પ્રેશન્સ* (૧૯૮૪)
* * કવિપરિચય* (૧૯૮૬) 
* * કવિતાની બારીએથી* (૧૯૮૭)

### સંપાદનગ્રંથો
* કાન્ત વિષયક *ઉપહાર* (૧૯૫૭)
* ઉમાશંકર વિષયક *કવિનો શબ્દ* (૧૯૫૮)
* સુન્દરમ્ વિષયક *તપોવન* (૧૯૫૯)
* વેણીભાઈ પુરોહિત અને બાલમુકુન્દ દવે વિષયક *સહવાસ* (૧૯૭૫)
* જયંત પાઠક વિષયક *વગડાનો શ્વાસ* (૧૯૭૮)
* મકરંદ દવે વિષયક *અમલપિયાલી* (૧૯૮૦)

### અનુવાદો
* નેથેનિયલ હૉર્થોનની નવલકથાનું ભાષાંતર *ચાંદનીની લૂં* (૧૯૬૭)
* * મરાઠી કવિતા* (૧૯૭૭)
* * ત્રિરાત* (૧૯૮૫)

આ ઉપરાંત મુલાકાત-આધારિત તેમ જ બાળકિશોર સાહિત્યનાં અન્ય પ્રકીર્ણ પુસ્તકો પણ એમણે આપ્યાં છે.

## પુરસ્કારો 
* ૧૯૮૩નો રણજિતરામ સુવર્ણચંદ્રક તેમને એનાયત કરવામાં આવ્યો હતો. 
* ૨૦૦૫નો સાહિત્ય અકાદમી એવોર્ડ તેમના કાવ્યસંગ્રહ *અખંડ ઝાલર વાગે* માટે મેળવ્યો હતો.
* ૧૯૮૮નો નર્મદ સુવર્ણ ચંદ્રક તેમના પુસ્તક *પદધ્વનિ* માટે એનાયત કરાયો.

## સંદર્ભ 
## બાહ્ય કડીઓ
* 
* ગુજરાતી સાહિત્ય પરિષદ પર પરિચય
* અક્ષરનાદ.કોમ પર સુરેશ દલાલ દ્વારા સંકલિત 'ભજનયોગ' પુસ્તક
* 

શ્રેણી: ગુજરાતી સાહિત્યકાર 
શ્રેણી: ગુજરાતી વ્યક્તિત્વ
શ્રેણી:રણજિતરામ સુવર્ણચંદ્રક વિજેતા
શ્રેણી:નર્મદ સુવર્ણચંદ્રક વિજેતા
શ્રેણી:૧૯૩૨માં જન્મ
શ્રેણી:૨૦૧૨માં મૃત્યુ
ઘોરાડ

**ઘોરાડ** (અંગ્રેજી: *ધ ગ્રેટ ઈન્ડિયન બસ્ટાર્ડ*) એ ભારતીય ઉપખંડમાં જોવા મળતી પક્ષીઓની એક પ્રજાતિ છે. સ્વભાવે શાંત એવું આ પક્ષી ભારત દેશમાં પણ જોવા મળે છે. ગુજરાત, મહારાષ્ટ્ર, રાજસ્થાન, આંધ્ર પ્રદેશ, છત્તીસગઢ તેમ જ કર્ણાટક રાજ્યમાં આ પક્ષી જોવા મળે છે.

## દેખાવ
આ પક્ષીનું કદ ઊંચું, પેટનો ભાગ ધોળો, ડોક લાંબી અને નહોર તેમ જ પગ મોર જેવા હોય છે. પુખ્ત વયના પક્ષીનું વજન ૮-૧૪ કિલોગ્રામ જેટલું હોય છે, જેમાં માદાનું વજન ઓછું, જ્યારે નરનું વજન વધારે હોય છે. 

## સંદર્ભો 
## બાહ્ય કડીઓ 
* તસવીરો તથા વિડીઓ દર્શન 
* Arkive - તસવીરો તથા વિડીઓ દર્શન 
* BirdLife Species Factsheet 

શ્રેણી:પક્ષી
ગીધ

thumbnail|right|આફ્રિકા ખંડના કેન્યા દેશમાં આવેલા મસાઇમારા જંગલનું ગીધ

**ગીધ** એક જાતનું પક્ષી છે. અંગ્રેજી ભાષામાં આ પક્ષીને વલ્ચર કહેવાય છે. આ પક્ષીનું કદ વિશાળ હોય છે. આ પક્ષી ઊંચા ઝાડ પર પોતાનું રહેઠાણ એટલે કે માળો બનાવવાનું પસંદ કરે છે. આ પક્ષી માંસભક્ષી છે. ગીધનો મુખ્ય ખોરાક પશુ પ્રાણીઓના મૃતદેહ છે. આવા મૃતદેહ શોધવા ગીધ આકાશમાં ઉંચે ઉંચે ઉડે છે. ગામની સીમમાં વેરાન જગ્યા પર પડેલા સડેલા મૃતદેહ ગીધો માટે ઊજાણીનું સ્થળ છે.
સડેલા મૃતદેહોની ગંદકીને દૂર કરતા આ પક્ષીને સફાઇ કામદાર તરીકે ઓળખવામાં આવે છે.

## બાહ્ય કડીઓ 
*Vulture videos  આંતરજાળ પર પક્ષીઓ વિશે માહિતીનું સંકલન

thumb|ભારતીય ગીધ
રાજગીધ

**રાજગીધ** એ એક પક્ષી છે. ગીધની પ્રજાતિઓ પૈકીની એક એવી આ પ્રજાતિના ગીધના સૌથી વિશાળ કદના આધારે એને રાજગીધ તરીકે ઓળખવામાં આવે છે.

શ્રેણી:પક્ષી
શ્રેણી:પ્રાણીશાસ્ત્ર
સફેદ પીઠ ગીધ

Park, Tanzania]]

**સફેદ પીઠ ગીધ** (અંગ્રેજી:White Backed Vulture) એ એક ગીધની પ્રજાતિનું પક્ષી છે. તેની પીઠના ભાગ પર સફેદ રંગ હોવાને કારણે તે સફેદ પીઠ ગીધ તરીકે ઓળખાય છે.

## બાહ્ય કડીઓ 
* આફ્રિકન સફેદ પીઠ ગીધનું વિડિયો ચિત્રણ  on the Internet Bird Collection

શ્રેણી:પક્ષી
શ્રેણી:પ્રાણીશાસ્ત્ર
ટિલોર

**ટિલોર** ( હોબારા ) એ એક વિશાળ કદ ધરાવતું પક્ષી છે. આ પક્ષી એશિયા ખંડમાં આવેલા પાકિસ્તાનના બલુચિસ્તાન પ્રાંતમાં યાયાવર પક્ષી તરીકે ખાસ ઋતુઓમાં જોવા મળે છે. આ પક્ષી ખોરાક તરીકે વનસ્પતિનાં બીજ અને નાનાં જીવ-જંતુઓ પસંદ કરે છે.

## સંદર્ભો 
## બાહ્ય કડીઓ 
* Habitat use and mating system of the houbara bustard (Chlamydotis undulata undulata) in a semi-desertic area of North Africa: implications for conservation 

શ્રેણી:પક્ષી
શ્રેણી:પ્રાણીશાસ્ત્ર
કાગડો

**કાગડો** એ સામાન્ય રીતે આખા જગતમાં બધા જ વિસ્તારોમાં જોવા મળતું પક્ષી છે. ગુજરાત રાજ્યમાં આ કાગડા કુટુંબના નીચે મૂજબની જાતના પક્ષીઓ જોવા મળે છે.

## સંદર્ભો
દૂધરાજ

**દૂધરાજ** ( પેરેડાઈઝ્ ફ્લાઈકેચર )

## દૂધરાજ 
આ સુંદરપક્ષીને *તરવરીયો*, *સુલતાન બુલબુલ*, *શાહ બુલબુલ* ના નામે પણ ઓળખવામાં આવે છે.માખીમાર કુટુંબમા આ પક્ષી લંબાઇમાં સૌથી મોટું છે.

## કદ અને દેખાવ 
નરનું કદ બુલબુલને મળતું પણ દેખાય છે બુલબુલથી નાનો. તેની પૂંછડીમાં બે લાંબા પીંછા હોય છે, જેની લંબાઇ ૧૨" થી ૧૫" હોય છે. પૂખ્ત દૂધરાજનો રંગ સફેદ અને માથું ભુરૂં કાળું ચળકતું હોય છે. આંખો ઘેરી કથ્થાઇ, ચાંચ અને આંખ ફરતે આછોભૂરો અને પગ ભૂરાશા પડતા હોય છે.માદા અને નાની ઊંમરના નરને પીઠ ઉપર પેસ્ટનટ રંગ અને રાખોડી ધોળું પેટાળ હોય છે. ત્રણ વરસનો નર સફેદ થવા લાગે છે, માત્ર તેનું માથું ચળકતું ભુરૂં રહે છે. નરને બે વરસની ઉંમરે પૂંછડીના લાંબા બે પીંછા નિકળે છે, માદાને પૂંછડીમાં લાંબા પીંછા હોતા નથી.

## રહેઠાણ 
આ પક્ષી ઘાટી વનરાજી, કાંટ, ઘટાદાર વૃક્ષો,આંબાવાડિયા અને મોટા બાગ બગીચામાં જોવા મળે છે. તે માનવ વસાહત પાસે આવવામાં જરાપણ ડરતૂં નથી. તે ઝાડપર નાના કપ જેવા માળામાં ત્રણ થી ચાર ઇંડા મૂકે છે.

## આહાર 
મુખ્ય ખોરાક ઉડતી જીવાત,પતંગીયા વિગેરે છે.

## બાહ્ય કડીઓ 
* દૂધરાજ વિશે વધુ માહિતી અને ફોટાઓ
* માળાનાં બાંધકામનું ચલચિત્ર અને ફોટાઓ 

## ફોટો 

Image:Asian Paradise Flycatcher I2 IMG 2974.jpg|યુવા નર
Image:Asian Paradise Flycatcher- Female at nest in Himachal I IMG 3022.jpg| માળામાં માદા
Image:Asian Paradise Flycatcher- Male at Himachal I2 IMG 2939.jpg| પૂખ્ત નર
|નર
Image:Asian Paradise Flycatcher- Male at Himachal I4 IMG 3011.jpg| પૂખ્ત નર
Image:Asian Paradise Flycatcher- Female at nest in Himachal I IMG 2949.jpg| માદા
Image:Asian Paradise Flycatcher- Female at nest in Himachal I IMG 2945.jpg| માળામાં માદા
 Image:Asian Paradise Flycatche- Male at nest in Himachal I2 IMG 3015.jpg| માળામાં નર

શ્રેણી:પક્ષી
શ્રેણી:પ્રાણીશાસ્ત્ર
શ્રેણી:ગુજરાતનાં પક્ષીઓ
શ્રેણી:માખીમાર
શૌબિન્ગા

**શૌબિન્ગા** અથવા ** શોબિગી**( કોમન આયોરા ) એક પક્ષીની જાત છે.

## ચિત્ર દર્શન 

File:Common Iora (Aegithina tiphia) in Hyderabad W IMG 8862.jpg|*A. t. multicolor*- Male calling in Hyderabad, India. 
File:Common Iora (Aegithina tiphia) in Hyderabad W IMG 8861.jpg|*A. t. multicolor*- Male in Hyderabad, India. 
Image:Common Iora (Aegithina tiphia) in Hyderabad, AP W IMG 9811.jpg|*A. t. multicolor*- Male in Hyderabad, India. 
File:Common Iora (Aegithina tiphia) in Hyderabad W IMG 5622.jpg|*A. t. multicolor*- Female in Hyderabad, India. 
File:Common Iora (Aegithina tiphia) in Hyderabad W IMG 5618.jpg|*A. t. multicolor*- Female in Hyderabad, India. 
File:Common Iora (Aegithina tiphia) in Narshapur, AP W IMG 1144.jpg|*A. t. multicolor*- Female in Narsapur, Medak district, India.
Image:Common Iora (Aegithina tiphia) in Hyderabad, AP W2 IMG 9809.jpg|*A. t. multicolor*- Male in Hyderabad, India. 
File:Common Iora (Aegithina tiphia) in Kawal, AP W IMG 1517.jpg|*A. t. multicolor*- Female in Narsapur, Medak district, India.
File:Common Iora (Aegithina tiphia) calling W IMG_7709.jpg|*A. t. multicolor*- Male calling in Shamirpet, Rangareddy district, Andhra Pradesh, India.
Image:Aegithina tiphia-20080910.jpg|Adult breeding male - Singapore
Image:Aegithina tiphia-20080910B.jpg|Adult breeding male - Singapore

## સંદર્ભો 
શ્રેણી:પ્રાણીશાસ્ત્ર
શ્રેણી:ગુજરાતનાં પક્ષીઓ
ગીર ફાઉન્ડેશન

**ગીર ફાઉન્ડેશન** ગુજરાતનાં પાટનગર ગાંધીનગર સ્થિત એક સ્વૈચ્છિક સંસ્થા (NGO) છે, જે ગુજરાત સરકારની સહાયતાથી ચાલે છે. સખાવતી સંસ્થાઓના ચોપડે (Charity Registrar) ટ્રસ્ટ તરીકે નાંધાયેલી સંસ્થાના ટ્રસ્ટના ચેરમેન તરિકે ગુજરાતના મુખ્યમંત્રી હોદ્દાની રૂએ ફરજ બજાવે છે. આ સંસ્થાની સ્થાપના ૧૯૮૨માં થઇ હતી.

ગીર ફાઉન્ડેશનનાં નામમાં આવતો શબ્દ 'ગીર' હકિકતમાં ગીર તરિકે જાણીતા ગામ કે અભયારણ્ય સાથે કોઇ લેવા દેવા ધરાવતો નથી, તે ફક્ત સંસ્થાનું ટુંકુ નામ છે. સંસ્થાનું આખુ નામ *ગુજરાત ઇકોલોજીકલ એજ્યુકશન એન્ડ રીસર્ચ ફાઉન્ડેશન* (Gujarat Ecologial Education & Research Foundation - GEER Foundation). સંસ્થા વન્ય સંરક્ષણ અને સર્વેની અનેક પરિયોજનાઓ પર કામ કરે છે અને સમાજમાં વન્ય જીવો પ્રત્યે જાગૃતિ કેળવવાના હેતુથી પ્રકાશનો કરે છે.

## સંદર્ભ 
## બાહ્ય કડીઓ 
* 

શ્રેણી:સ્વૈચ્છિક સંસ્થાઓ
કુંજ

**કુંજ** એ એક ભારતીય ઉપખંડમાં જોવા મળતું પક્ષી છે. આને ગુજરાતીમાં "કુંજ્ડી" પણ કહેવાય છે. આ પક્ષીની ખાસિયત એ છે કે તે પ્રાયઃ જૂથમાં ઉડે છે. અને ઉડતી વખતે તેઓ તેમના સમૂહનો આકાર અંગ્રેજીના  અક્ષર V જેવો બનાવીને બનાવીને ઉડે છે. સવારે અને સાંજે તેમના સમૂહો આકાશમાં આવા અંગ્રેજીના  અક્ષર V ના આકારે ઉડતા જોવા  મળે છે. ઉડતા ઉડાતા તેઓ અવાજ કરતા હોય છે. કુંજ અને કરકરો વચ્ચે ઓળખાણમાં થાપ ન ખવાઇ જાય તેનું ધ્યાન રાખવું.

## સંદર્ભ
શ્રેણી:પક્ષી
શ્રેણી:પ્રાણીશાસ્ત્ર
કીડીઘર લક્કડખોદ

**કીડીઘર લક્કડખોદ (rufous woodpecker)**, (*Micropternus brachyurus*) એ કથ્થઈ રંગનું લક્કડખોદ છે જે દક્ષિણ, પૂર્વ અને ઉત્તર ભારત, નેપાળ, ભૂતાન, બાંગ્લાદેશ, મ્યાનમાર, દક્ષિણી ચીન, થાઇલેન્ડ, લાઓસ, કમ્બોડીયા, વિયેતનામ, મલેશિયા, સિંગાપુર, બ્રુનેઈ અને ઇન્ડોનેશિયા (સુમાત્રા, બોર્નિયો અને પશ્ચિમી જાવા)માં મળી આવે છે.

It builds its nest within the nest of acrobat ants (*Crematogaster*). This bird is not considered threatened by the IUCN.

## વર્ણન અને પદ્ધતિસરતા
It is a medium-sized, rufous-coloured woodpecker with a short crest and a short, weak and slightly curved black bill. It has black vermiculations on its rufous body and a dark eye stripe. The upperparts are finely barred black. The male has small red patches at the eyes.

File:Rufous Woodpecker (Celeus brachyurus) in Kolkata I IMG 0367.jpg|કોલકાતા (પશ્ચિમ બંગાળ, ભારત)માં
File:Rufous Woodpecker (Celeus brachyurus) in Kolkata I IMG 0369.jpg|કોલકાતામાં
File:Rufous woodpecker.jpg|ડંડેલી, કર્ણાટક, ભારતમાં

This singular species was formerly placed in the South American genus *Celeus* simply due to its somewhat similar appearance and for lack of a better alternative, but it differed from these species in many aspects. DNA sequence analyses have confirmed that the rufous woodpecker should be placed in the monotypic genus *Micropternus*. Its closest relatives seem to be the enigmatic woodpeckers of the genus *Meiglyptes* and possibly *Hemicircus*.

## સંદર્ભો
* Benz, Brett W.; Robbins, Mark B. & Peterson, A. Townsend (2006): Evolutionary history of woodpeckers and allies (Aves: Picidae): Placing key taxa on the phylogenetic tree. *Mol. Phylogenet. Evol.* **40**(2): 389–399.  PDF fulltext 
* ગુજરાતી નામની સત્યાર્થતા ચકાસવા માટે જુઓ બર્ડ્સ ઓફ ગુજરાત.કો.ઈન વેબસાઈટ

શ્રેણી:પક્ષી
શ્રેણી:પ્રાણીશાસ્ત્ર
કલકલિયો

**કલકલિયો ( કિંગફિશર )** એ એક જાતના પક્ષીઓનું કુટુંબ છે. આ પક્ષીનો પ્રમુખ આહાર માછલી જેવા જળચરો હોઈ તે પાણીના સ્ત્રોતની નજીક મળી આવે છે. ગુજરાતમાં લગભગ પાંચ પ્રકારના કલકલીયા કુટુંબના પક્ષીઓ જોવા મળે છે. જેમાં સફેદ છાતીવાળો કલકલીયો, કાબરો કલકલીયો અને લગોઠી કલકલીયો મુખ્ય છે.

## બાહ્ય કડીઓ 
* ARKive - images and movies of the Kingfisher *(Alcedo atthis)* 
* કલકલિયાનું વિડિયો દર્શન  on the Internet Bird Collection
*તુર્કીમાં કલકલિયાની તસવીરો
*એક જાતનો યુરોપીયન કલકલિયો (A hunting European Kingfisher)

શ્રેણી:પક્ષી
શ્રેણી:પ્રાણીશાસ્ત્ર‎
સુઘરી

**સુઘરી** અથવા **બૈયું** તેના માળા માટે પ્રખ્યાત પક્ષી છે.

વૈશ્વિકસ્તરે પક્ષીઓની નાતમાં ‘આર્કિટેકટ એન્જિનિયર’ની આગવી ઓળખ ધરાવનારા આ નર સુઘરી ખૂબ જ ચતુરાઈપૂર્વક માળાનું સર્જન કરે છે. આ માળો બનાવવા ડાળીનો છેડો પસંદ કરવા પાછળ આ પક્ષીનો હેતુ હોય છે કે, સાપ જેવા કોઇ ઘાતક જીવ તેના ઘર સુધી પહોંચી ના શકે, સ્વાભાવિક છે કે, પાતળી ડાળીના છેડે વજનદાર સાપ જાય તો બેશક નીચે જ સરકી જાય. માળામાં ભીની માટી રાખી સુગરી પવનથી પોતાના માળાને સુરક્ષા આપે છે, જેથી ભારે પવનમાં ઘાસથી બનેલો આ માળો ઉડી ન જાય. આ પક્ષીનું નામ 'સુગૃહી' શબ્દ પરથી પડ્યું છે, જેનો અર્થ સારું ઘર બનાવનાર થાય છે.

પ્રથમ દ્રષ્ટિએ જોતા જ ગમી જાય એવો આ વિશિષ્ટ રચના ધરાવતો માળો ત્રણ તબક્કે આકાર પામે છે તો અમુક નરનો માળો પ્રથમ તબક્કે જ માદા સુગરી ‘રિજેક્ટ’ કરે એટલે નાશ પામે છે. પ્રથમ તબક્કે વર્ષાઋતુની સીઝનમાં પાણી ધરાવતી જગ્યા અને કાંટાળા વૃક્ષની ડાળીનો છેડો પસંદ કરે છે ત્યાર બાદ ઘાસની પત્તીઓ ભેગી કરીને આ ‘એન્જિનિયર’ પગ અને ચાંચ વડે ગૂંથી માળાને ગોળ પ્રકારનો આકાર આપે છે.

સુઘરી માદા સુગરી નરને નહીં પણ તેના બનાવેલા માળાને પસંદ કરે છે અને એમ અનુક્રમે તે માળો બનાવનાર નર સુગરી સાથે સંવનન કરે છે.  મેથી સપ્ટેમ્બર મહિના સુધીનો સમય આ પક્ષીના પ્રજનનકાળ માટે ઉત્તમ ગણાય છે. ગરમીની ઋતુમાં તેમના બચ્ચાઓ ભીની માટીવાળા માળામાં ઠંડકમાં ઉછેર પામે છે.

## ચિત્રમાળા

ચિત્ર:Weaver bird nest.jpg|પશ્ચિમ ભારતમાં સુગરી અને તેના માળા
ચિત્ર:Weaver bird.jpg|ટાન્ઝાનિયા ની ન્ગોરોન્ગોરો ખીણમાં જોવા મળતી સુગરીની એક જાત
ચિત્ર:Redheadedmalimbe.jpg|યુગાન્ડામાં જોવા મળતી સુગરીની એક જાત
ચિત્ર:Speke's-weaver.jpg|ટાન્ઝાનિયાના સેરેન્ગેટી વિસ્તારમાં જોવા મળતી સુગરીની એક જાત
ચિત્ર:weavernests2.jpg|ગામ્બિયામાં ઝાડ ઉપર લટકતા સુગરીના માળા

શ્રેણી:પક્ષી
ગરુડ

**ગરુડ** (English: Eagle) એ એક મોટા કદનું પક્ષી છે, જે એક્સિપિટ્રિડા (English: Accipitridae) વર્ગમાં આવે છે. સામાન્ય રીતે આ પરિવારની પ્રજાતિઓ વચ્ચે  ઘણી જૂજ સામ્યતાઓ જોવા મળે છે. સૌથી વધુ લગભગ ૬૦ કરતાં વધુ પ્રજાતિઓ યુરેશીયા ખાતે અને આફ્રિકા ખાતે જોવા મળે છે. આ સિવાયના વિસ્તારોમાં, માત્ર બે પ્રજાતિઓ (the Bald અને Golden Eagles) અમેરીકા અને કેનેડા ખાતે, ૯ (નવ) જેટલી પ્રજાતિઓ મધ્ય અને દક્ષિણ અમેરીકામાં અને ૩ (ત્રણ) જેટલી પ્રજાતિઓ ઓસ્ટ્રેલિયા ખાતે જોવા મળે છે.

વિશ્વમાં ગરુડ ત્રણ પ્રકારના હોય છે. પ્રથમ *બાલ્ડ ઈગલ* બીજું, *ગોલ્ડન ઇગલ્સ* છે, ત્રીજા *સમુદ્દૃી ઇગલ્સ* છે. 

બાલ્ડ ઇગલ યુનાઇટેડ સ્ટેટ્સ એક રાષ્ટ્રીય પક્ષી છે. તેઓ જેમ દેખાય છે એક બરફીલા પીંછાવાળા વડા અને સફેદ પૂંછડી છે. તેઓ અલાસ્કા અને કેનેડા માં વિપુલ રહેતા હતા. તેઓ શિકારના શક્તિશાળી પક્ષીઓ છે. તેઓ માછલી પર તેમના શિકાર ટેલોન્સ પકડે છે.

ગોલ્ડન ઇગલ ઉત્તર અમેરિકાના મેક્સિકોના રાષ્ટ્રીય પક્ષી છે. તેઓ તેમના માથા અને ડોક પર હળવા સોનેરી બદામી પ્લમેજ સાથે ડાર્ક બ્રાઉન જેમ દેખાય છે. તેઓ કલાક દીઠ 150 થી વધુ માઇલ (241 કિલોમીટર) ની ઝડપે તેમના ખાણ પર ડાઇવ કરી શકો છે. તેઓ એઠવાડ, સરિસૃપ, પક્ષીઓ, માછલી, અને નાના મોટા જંતુઓ ખાય છે. તેઓ પણ પરિપક્વ હરણ પર હુમલો કરવા માટે જાણીતા છે 

સમુદ્રના ઇગલ ખૂબ જ મોટા અને શક્તિશાળી ગરુડ છે. તેઓ ઘેરા પરંતુ નાટકીય રીતે સફેદ પૂંછડી, ખભા, બાકીના વસ્તુઓ અને કપાળ સાથે રંગીન જેમ દેખાય છે. તેઓ હંમેશા સમુદ્ર ટાપુઓ બેરિંગની, સમુદ્ર નજીક જોવા મળે છે. માત્ર પૂર્વ રશિયા. તેઓ હંમેશા શિયાળામાં જાપાન અને કોરિયા સંવર્ધન માટે સ્થળાંતર કરે છે. તેઓ એક માળો બનાવે છે. માછલી નજીક દરિયાકિનારા અને નદીઓ સ્થાપન નોંધો માટે જથ્થા પર જૂથ જોવા મળે છે.

આજે ગરુડ કાયદા દ્વારા સુરક્ષિત છે.

## સંદર્ભ 
શ્રેણી:પક્ષી
દરજીડો

[thumb| દરજીડો [ફરીદાબાદ, હરિયાણા, ભારત ખાતે.]]
**દરજીડો** (અંગ્રેજી: *ટેલર બર્ડ*) એ ભારતીય ઉપખંડમાં જોવા મળતું એક પક્ષી છે. આ પક્ષી  ગુજરાત રાજ્યમાં પણ જોવા મળે છે
દરજીડો, એક ખૂબ જ સ્ફૂર્તિ વાળું પક્ષી છે. પોતાની સોય જેવી તીક્ષણ ચાંચ થી પાંદડાના રેસાનો, ઘાસ, નાની સળીઓનો ઉપોયગ કરી અને કલાત્મક માળો ગૂંથવાની આવડત ને કારણે તે દરજીડો કહેવાય છે.

દરજીડો સામાન્ય રીતે બાવળ ની ઝાડી, ઝાખરા, મકાનની પછીતની ખુલ્લી જગ્યામાં સહેલાઈથી જોવા મળે. અવાજ દ્વારા ઓળખવો વધુ સહેલું છે. માથા પર લાલાશ, લીલો અને રાખોડી વાન તેને ઝાડીઓમાં ઓઝલ કરી નાખે, તેને જોવા માટે ધીરજ, ઉત્સાહ અને તિક્ષણ નજર જરૂરી છે.

## સંદર્ભો
## બાહ્ય કડીઓ 
* 
* આંતરરાષ્ટ્રીય પક્ષી સંગ્રહ (Internet Bird Collection) 
* Rikki Tikki Tavi by Rudyard Kipling

શ્રેણી:પક્ષી
શ્રેણી:પ્રાણીશાસ્ત્ર
તારા

**તારા** ભારતીય ઉપખંડના પ્રખ્યાત તેમ જ પ્રાચીન એવા હિંદુ ધર્મમાં ખૂબ જ મહત્વ ધરાવતા મહાકાવ્ય ગ્રંથ રામાયણમાં વર્ણવ્યા મુજબ વાનરોના રાજા વાલીની પત્‍ની હતી. તે ખુબ ચતુર અને સ્વરુપવાન હતી. વાલીના મૃત્યુ બાદ તે સુગ્રીવની રાણી બને છે.

શ્રેણી:પૌરાણિક પાત્રો
શ્રેણી:હિંદુ ધર્મ
શ્રેણી:રામાયણ
નવસારી જિલ્લો

**નવસારી જિલ્લો** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલો મહત્વનો જિલ્લો છે. નવસારી આ જિલ્લાનું મુખ્યમથક છે.

## ભૂગોળ 
નવસારી જિલ્લાની ઉત્તરમાં સુરત જિલ્લો, પૂર્વમાં ડાંગ જિલ્લો અને દક્ષિણમાં વલસાડ જિલ્લો આવેલા છે, જ્યારે પશ્ચિમમાં અરબી સમુદ્ર આવેલો છે. નવસારી પશ્ચિમ રેલ્વેનું મહત્વનું સ્ટેશન છે. આજુબાજુ ઘણાં ગામડાં આવેલાં છે. નવસારી જિલ્લામાંથી પુર્ણા નદી, અંબિકા નદી, કાવેરી નદી, ખરેરા નદી, કોસખાડી નદી વગેરે નદીઓ પસાર થાય છે.

### તાલુકાઓ 
* નવસારી
* વાંસદા
* ચિખલી
* ગણદેવી
* જલાલપોર
* ખેરગામ

## વસ્તી 
૨૦૧૧ની વસ્તી ગણતરી પ્રમાણે નવસારી જિલ્લાની વસી ૧૩,૩૦,૭૧૧ વ્યક્તિઓની છે, જે મોરિશિયસ દેશ અથવા અમેરિકાના મેઇને રાજ્યની વસ્તી જેટલી છે. વસ્તીની દ્રષ્ટિએ નવસારીનો ક્રમ ભારતના ૬૪૦ જિલ્લાઓમાં ૩૬૬મો છે. જિલ્લાની વસ્તી ગીચતા  છે. વસ્તી વધારાનો દર ૨૦૦૧-૨૦૧૧ના દાયકા દરમિયાન ૮.૨૪% રહ્યો હતો. નવસારી જિલ્લાનો સાક્ષરતા દર ૮૪.૭૮% છે.

અહીંની પ્રજાની જાતિઓ મુખ્યત્વે ધોડિઆ, કુકણા, કોળી, હળપતિ, નાયકા, કણબી, આહિર ભરવાડ, માહ્યાવંશી, માછી અને દેસાઈ છે. મુંબઈ પછી નવસારીમાં પારસી લોકો વધુ સંખ્યામાં રહે છે. સાથે સાથે મુસ્લિમોની વસ્તી પણ નોંધપાત્ર છે.

## રાજકારણ 
### વિધાન સભા બેઠકો 
|}

## સંદર્ભ 
## બાહ્ય કડીઓ 
* નવસારી જિલ્લા પંચાયતની વેબસાઇટ 

શ્રેણી:ગુજરાતના જિલ્લાઓ
લોયાધામ

**લોયાધામ** સ્વામિનારાયણ સંપ્રદાયનું તીર્થસ્થાન છે.

પોતાના પ્રિય સખાભક્ત દરબાર સુરા ખાચરના દરબારગઢમાં શ્રી સ્વામિનારાયણ ભગવાન એકથી વધુ વાર પધાર્યા છે, એટલુ જ નહિ પણ અહીં શાકોત્સવ નામનો ઉત્સવ કરેલો, જે હાલમાં પ્રસિદ્ધ ઉત્સવમાં ગણાય છે. શ્રી સ્વામિનારાયણ ભગવાનના જીવન- કવનના સત્સંગીજીવન, ભક્ત ચિંતામણી, શ્રીહરિલીલામૃત, હરિદીગ્વિજય અને સત્સંગી ભુષણ જેવા દસથી પણ વધુ ધર્મગ્રન્થોમાં આ લોયાધામના મહિમાનો ઉલ્લેખ થયેલો છે. શ્રી સ્વામિનારાયણ ભગવાનના પ્રસિદ્ધ ઉપદેશગ્રન્થ વચનામૃતમાં આ લોયાધામના ૧૮ પ્રકરણોનો સમાવેશ કરવામાં આવ્યો છે. સુરેન્દ્રનગર જિલ્લાના સાયલા તાલુકામાં આવેલા આ લોયાધામ અંતરીયાળ ગામના સ્વરુપમાં હોવા છતાં દેશ વિદેશના યાત્રિકો આવતા રહે છે. દર વર્ષે મહા શુદ્ શાતમ્ ના રોજ અહીં શ્રી સ્વામિનારાયણ ભગવાને કરેલ શાકોત્સવ નામના ઉત્સવની ઉજવણી કરવામાં આવે છે. આ ઉત્સવમાં સ્વયંભુ દર્શકો ઉમટી પડે છે. ભાગવન શ્રી સ્વમિનરયન એ પ્રથમ શકોત્શવ અદાર મન રિગના નો મહા શુદ શાતમ ના રોજ કરેલ હતો .

આ લોયાધામનો શાસ્ત્રોક્ત મહિમા જણાતા લોકો આવે છે પણ એટલી વ્યવસ્થા નથી. હાલમાં સંત બન્યા પછી પણ સંસારની ચિંતા કરતા સંત શ્રી ઘનશ્યામપ્રકાશ દાસજી સ્વામી આ લોયાધામના ઉદ્ધારક બન્યા છે. અહીં પ્રાથમિક શાળા , પ્રાથમિક સારવાર કેન્દ્ર અને ૨૦૦ વર્ષ પુરાણા મંદિરના જિર્ણોદ્ધારનું કાર્ય થયું છે. આ પ્રાથમિક શાળા દ્વારા અનેક ગરીબીરેખા નીચે જીવન યાપન કરતા આપણા જ ભારતીય બાળકો અક્ષરજ્ઞાન મેળવી રહ્યા છે. હોસ્પીટલ દ્વારા જરૂરીયાતમંદોની નિ:સ્વાર્થ સેવા કરવામાં આવે છે. આ હોસ્પિટલનુ નિર્માણ શ્રી સ્વામિનારાયણ સત્સંગ મંડળ, ન્યુયો‍ર્ક, અમેરિકા તરફથી કરવામાં આવ્યું છે. અને સ્કુલનું નિર્માણ શ્રી સ્વામિનારાયણ સત્સંગ મંડળ, ડલાસ તરફથી કરવામાં આવ્યું છે. 

## ભુતપૂર્વ રજવાડું 
આ લોયાધામ ૨૨૫ વર્ષ પહેલાં એક નાનું એવું રજવાડું હતું, તેના અનેક પ્રમાણો સ્વામિનારાયણ સંપ્રદાયના ધર્મ ગ્રન્થોમાંથી મળી આવે છે. સૌરાષ્ટ્રમાં ઘણાં નાનાં નાનાં રજવાડાં હતાં, નાનાં પરગણાંઓ હતાં. કાઠી દરબારો તેના રાજાઓ હતા. આજથી ૨૦૦ વર્ષ પહેલાંના ગુજરાતના ઇતિહાસ પ્રમાણે ભગવાન શ્રી સ્વામિનારાયણ ગુજરાતમાં આવ્યા હતા. તેઓ ગઢડા સ્વામીના ગામના રાજવી દાદાખાચરને ત્યાં રહેતા હતા. સૌરાષ્ટ્રમાં ઘણા રાજાઓ તેમના આશ્રિત હતા. લોયાગામના રાજવી સુરાખાચર પણ તેમના આશ્રિત હતા.

## લોયાધામ વર્તમાન 
લોયાધામમાં ૧,૦૦,૦૦૦,૦૦ ઘનફુટ લાલ પથ્થરનું મંદિર બની રહ્યું છે. આ મંદિરનું નિર્માણ કાર્ય આશરે ૧૦ વરસમાં પુર્ણ થશે.

શ્રેણી:જોવાલાયક સ્થળો
શ્રેણી:સાયલા તાલુકો
ગાંધીધામ

**ગાંધીધામ** ભારત દેશના પશ્ચિમ ભાગમાં આવેલા ગુજરાત રાજ્યના કચ્છ જિલ્લાના ગાંધીધામ તાલુકાનું મહત્વનું શહેર અને તાલુકા મથક છે. ભારતના પ્રમુખ બંદરો પૈકીનું કંડલા બંદર અહીં આવેલ હોવાથી ગાંધીધામ ચોવીસ કલાક ધમધમતું રહે છે. ગાંધીધામ દેશના અન્ય ભાગ સાથે રાષ્ટ્રીય ધોરીમાર્ગ તેમ જ બ્રોડગેજ રેલ્વેમાર્ગ વડે જોડાયેલ છે.

## ઇતિહાસ
૧૯૪૭માં આઝાદી પછી સિંધથી આવેલા સિંધી નિર્વાસીતોને થાળે પાડવાના ઉદેશ્યથી ભાઇ પ્રતાપ દિઅલદાસે આ શહેરનો પાયો નાખ્યો હતો. શરુઆતના તબક્કે આ શહેરનું નામ સરદારગંજ નક્કી કરવામાં આવ્યું હતું. શહેરનુ઼ કામ આગળ વધી રહ્યું હતુ઼ં એ જ દરમ્યાન રાષ્ટ્રપિતા મહાત્મા ગાંધીની હત્યા થતાં, શહેરનું નામ સરદાર ગંજથી બદલીને ગાંધીધામ રાખવાનું નક્કી થયું. મહાત્માજીના અસ્થીઓ સાચવવા માટે જોડીયા શહેર આદિપુરનું એક સ્થાન નક્કી કરવામાં આવ્યું. આજે રાજધાની નવી દિલ્હીના રાજઘાટ ઉપરાંત મહાત્માજીની બીજી સમાધી ગાંધીધામના જોડીયા શહેર આદિપુરમાં બાપુની યાદ અપાવતી ઉભી છે.

## ઉદ્યોગ
ગાંધીધામને કચ્છનું આૈદ્યોગીક કે આર્થિક પાટનગર કહેવાય છે. વસતી અને વિસ્તારની દ્રષ્ટિએ ગાંધીધામ કચ્છનું સૌથી મોટું શહેર છે. શહેરની સ્થાપના બાદ જ અહીંના કંડલા બંદરનો વિકાસ એટલા માટે કરવામાં આવ્યો હતો કે મહત્વનું એવું કરાચી બંદર પાકિસ્તાનમાં ચાલ્યું ગયું હતું અને દેશને વિદેશથી આયાત-નિકાસમાં કોઇ જાતનો ફરક ન પડે અને કરાચી બંદરની ખોટ પુરી શકાય એ હેતુથી કંડલાનો વિકાસ સાથોસાથ કરવાનો મહત્વનો નિર્ણય લેવામાં આવ્યો હતો. આજે કંડલા ભારતનું પ્રથમ હરોળનું કાર્ગો હેન્ડીલીંગ કરતું વૈશ્વિક બંદર બની ગયું છે. કંડલાના બંદરનો મહતમ ઉપયોગ થઇ શકે એ હેતુથી જ અહીં દેશનું સર્વપ્રથમ એવુ મુક્ત વ્યાપાર કેન્દ્ર (ફ્રિ ટ્રેડ ઝોન) પણ સ્થાપવામાં આવ્યું હતું જે છેક ૯૦ના દાયકા સુધી રોજગારીનું મહત્વનુ઼ કેન્દ્ર રહ્યું હતું. પરંતુ, યુ.એસ.એસ.આર. (રશિયા) ના પતન પછી અહીં રોજગારીને માઠી અસર પહોંચી હોવાનું જણાવાય છે.

આજે ગાંધીધામ ટ્રાન્સપોર્ટ, લાકડા ઉદ્યોગ, મેરી ટાઇમ, શિપિંગ વગેરે વ્યવસાયના કારણે રોજગારીનું મહત્વનું કેન્દ્ર છે. વર્ષ ૨૦૧૫માં કેન્દ્ર સરકાર તરફથી ૧૦૦ સ્માર્ટ સીટી બનાવવાની મહત્વકાંક્ષી યોજના લાગુ કરવામાં આવી છે તેમાં સૌથી પ્રથમ સ્માર્ટ સીટી ગાંધીધામને બનાવવાનું આયોજન છે.

## ભૂગોળ 
ગાંધીધીમનો ઉનાળો ગરમ અને સૂકો હોય છે. તાપમાન વારંવારે  પહોંચે છે. શિયાળામાં તાપમાન ઘણી વખત ઠંડા પવનોની સાથે  જેટલું નીચું જાય છે.

## સંદર્ભ 
શ્રેણી:ગુજરાતનાં શહેરો અને નગરો
શ્રેણી:ગુજરાતનાં તાલુકા મથકો
શ્રેણી:ગાંધીધામ તાલુકો
સરસ્વતી નદી

**સરસ્વતી નદી** ભારત દેશના ગુજરાત રાજ્યમાં આવેલી નદી છે. આ નદીનું ઉદ્ગમ સ્થાન અંબાજી નજીક આવેલા કોટેશ્વર પાસેના ડુંગરમાં છે અને તે કચ્છના રણને મળે છે. નદીની મહત્તમ લંબાઇ ૩૬૦ કિમી અને તેનો સ્ત્રાવક્ષેત્ર ૩૭૦ ચોરસ કિમી છે. સરસ્વતી નદીના કાંઠા પર પાટણ અને સિદ્ધપુર શહેરો વસેલા છે. આ નદી સમુદ્રને મળતી નથી માટે તેને *કુમારિકા નદી* કહે છે.

## મહત્વ 
સરસ્વતી નદી આર્યાવર્તની ત્રણ નદીઓમાંની એક પવિત્ર નદી ગણાય છે. ઋગ, સામ અને અથર્વનાં જુદાં જુદાં મંડળોમાં એની સ્તુતિઓ ગાવામાં આવી છે. વાયુ પુરાણમાં તેને હિમવત્પાદનિસ્સૃતા અને સમુદ્રગા કહેલી છે અને બીજે સ્થળે એને "સિન્ધુ અને મરુ દેશના બે ભાગ કરી પશ્ચિમ સમુદ્રને મળનારી" ગણાવી છે. વેદકાલીન સરસ્વતીનો પ્રવાહ હિમાલયમાંથી નીકળી, હાલની મારવાડની ભૂમિમાં થઈ આબુના પહાડો આગળ ગુજરાતમાં પ્રવેશ કરી ગુજરાત અને કાઠિયાવાડના પ્રદેશને જુદા પાડી ખંભાતના અખાત આગળ સમુદ્રમાં ભળતો હતો.

કહેવાય છે કે હાલ આ નદીનું મૂળ ઉદ્ગમ સ્થાન બદ્રીનાથ પાસે આવેલા ભીમ સેતુની નજીક ગૌમૂખમાં છે. જે નદી રૂપે બદ્રીનાથ પાસેથી વહેતી વહેતી છેક અલ્હાબાદમાં ત્રીવેણી સંગમ સુધી આવીને ધરતીમાં લૂપ્ત થઇ જાય છે. જે ફરી પાછી રાજસ્થાનમાં આબુ પાસે પુનઃ પ્રગટ થાય છે અને ગુજરાતમાંથી પસાર થતાં કચ્છનાં રણમાં આવી ફરી ધરતીમાં લુપ્ત થઈ જાય છે.

ગુજરાતમાં આવેલું સિદ્ધપુર સરસ્વતી નદીના કાંઠે વસેલું છે, જ્યાં કારતકી પૂનમનો મેળો ભરાય છે જે માણવા સ્થાનિક તેમજ દૂર દૂર ના રબારીઓ આવે છે. આ ઉપરાંત ગુજરાત ભરમાંથી અન્ય કોમનાં લોકો પણ આ મેળામાં ઉમટે છે. અહીં નદી કિનારે માતૃપક્ષના શ્રાદ્ધની વિધિ કરવામાં આવે છે.

આ નદી ઉપર પાંડવા નામનું ગામ આવેલું છે, જ્યાં *મુક્તેશ્વર મહાદેવ*નું પૌરાણીક મંદિર આવેલુ છે અને બંધ આવેલો છે. એવી માન્યતા છે કે અહીં પાંડવોએ ગુપ્તવાસ દરમિયાન પોતાના પિતા પાંડુ રાજાની મુક્તિ માટે આરાધના કરી હતી.

## સંદર્ભ 
શ્રેણી:ગુજરાતની નદીઓ
સ્મૃતિ મંદિર, ઘોડાસર

**સ્મૃતિ મંદિર** અમદાવાદ શહેરના ઘોડાસર વિસ્તારમાં ના‍રોલથી જશોદાનગર જતાં રાષ્ટ્રીય ધોરી માર્ગ નં. ૮ની નજીક આવેલું સ્વામિનારાયણ સંપ્રદાયનું એક મંદિર છે.

શ્રેણી:અમદાવાદ
શ્રેણી:અમદાવાદનાં જોવાલાયક સ્થળો
શ્રેણી:સ્વામિનારાયણ સંપ્રદાય
શ્રેણી:હિંદુ ધર્મ
મહેસાણા

**મહેસાણા** ‍() ભારત દેશના પશ્ચિમ ભાગમાં આવેલા ગુજરાત રાજ્યના મહેસાણા જિલ્લાના મહેસાણા તાલુકાનું શહેર અને જિલ્લા તેમ જ તાલુકાનું મુખ્ય મથક છે.

## ઇતિહાસ 
]]

ચાવડા વંશના રાજપૂત મેહસાજી ચાવડાએ મહેસાણાની સ્થાપના કરી હતી. તેમણે વિક્રમ સંવત ૧૪૧૪, ભાદરવા સુદ ૧૦ (ઇ.સ. ૧૩૫૮) ના રોજ શહેરનું તોરણ અને મંદિર બંધાવ્યું હતું. તેનું વર્ણન ૧૯૩૨માં જયસિંહ બ્રહ્મભટ્ટે કર્યું હતું.

ગાયકવાડે વડોદરા જીતીને પાટણને ઉત્તર ગુજરાતનું સંચાલન મથક બનાવ્યું હતું, જે પછીથી કડી અને ત્યારબાદ ૧૯૦૨માં મહેસાણામાં ખસેડાયું હતું. ૧૯૪૭માં ભારતની આઝાદી પછી તે ભારત સંઘમાં ભળ્યું હતું અને બોમ્બે રાજ્યમાં તેનો સમાવેશ થયો હતો. ૧૯૬૦માં તે ઉત્તર ગુજરાતમાં અલગ જિલ્લા રૂપે અસ્તિત્વમાં આવ્યું.

૧૯૦૪માં સયાજીરાવ ગાયકવાડ ત્રીજાએ બંધાવેલો મહેલ *રાજમહેલ* તરીકે ઓળખાય છે.

## ભૂગોળ 
સમુદ્ર સપાટીથી મહેસાણાની સરેરાશ ઉંચાઇ  છે.

મહેસાણામાં પરા તળાવ, નાગલપુર તળાવ અને બોત્તેર કોઠાની વાવ આવેલાં છે.

## વસતી 
thumb|મહેસાણાનો એક માર્ગ
૨૦૧૧ની વસતી ગણતરી પ્રમાણે મહેસાણાની વસતી ૧,૮૪,૧૩૩ની હતી.

## સંદર્ભ 
## બાહ્ય કડીઓ
* 

શ્રેણી:મહેસાણા
વડનગર

**વડનગર** ભારત દેશના ગુજરાત રાજ્યના મહેસાણા જિલ્લાના વડનગર તાલુકાનું નગર અને તાલુકાનું મુખ્ય મથક છે. વડનગર ભારતના ૧૫માં અને હાલના વડાપ્રધાન નરેન્દ્ર મોદીનું જન્મસ્થળ છે.

## ભૂગોળ 
વડનગર . પર સ્થિત છે અને દરિયાની સપાટીથી આશરે ૧૪૩ મીટરની ઊંચાઈ પર આવેલું છે.

## મહત્વના સ્થળો 
વડનગરમાં આવેલા રાષ્ટ્રીય મહત્વના સ્મારકોમાં અજપાલ કુંડ (ગૌરી કુંડ) (N-GJ-154), અર્જુન બારી દરવાજો (N-GJ-155) અને કિર્તી તોરણ (N-GJ-156) નો સમાવેશ થાય છે. અન્ય સ્થળો નીચે મુજબ છે:

* તાના-રીરીની સમાધિ
* હાટકેશ્વર મહાદેવ
* જૈન દેરાસર (હાથીદેરા)
* શર્મિષ્ઠા તળાવ
* બૌદ્ધકાલીન અવશેષ 
* વડનગર મ્યુઝિયમ
* અમથેરાતા મંદિર

File:Vadnagar10.jpg|હાટકેશ્વર મહાદેવ મંદિર
File:Hathi Derasar, Vadnagar 1.jpg|હાથી જૈન દેરાસર
File:Vadnagar's Kirti Toran full shot with beautiful clouds.JPG|કિર્તી તોરણ
File:Vadnagar12.jpg|કિર્તી તોરણ
File:Tana Riri Deri Vadnagar.JPG|તાના-રીરી બગીચો અને સમાધિ
File:Guri kund, Vadnagar.jpg|ગૌરી કુંડ
File:Arjun Bari Gate Vadnagar Gujarat.jpg|અર્જુન બારી

## શૈક્ષણિક સંસ્થાઓ 
**શાળા** 
* જવાહર નવોદય વિદ્યાલય (સીબીએસઇ)
* અનાર્ત શિક્ષણ કેન્દ્ર 
* નવીન સર્વ વિદ્યાલય 
* કુમાર શાળા 
* કન્યા શાળા 
* બી.એન.હાઈસ્કુલ 
* રોયલ અંગ્રેજી માધ્યમ શાળા 
* સરસ્વતી વિદ્યા મંદિર 
* શિશુ મંદિર

** કોલેજ **
* સરકારી વિજ્ઞાન કોલેજ
* સરકારી પોલીટેકનીક કોલેજ
* સરકારી ઔધોગિક તાલીમ સંસ્થા
* વડનગર નાગરિક સહકારી બેંક લી. આર્ટસ અને કોમર્સ કોલેજ

## પરિવહન 
વડનગર ગુજરાતના બધાં મોટા શહેરો સાથે જાહેર પરિવહન માર્ગે જોડાયેલું છે. વડનગર રેલ્વે સ્ટેશન રાજ્ય અને દેશના અન્ય સ્થળો સાથે સંકળાયેલું છે.

## વડનગર તાલુકો 
## સંદર્ભ
શ્રેણી:વડનગર તાલુકો
શ્રેણી:ઐતિહાસિક સ્થળો
અડાલજ

**અડાલજ** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા ગાંધીનગર જિલ્લામાં આવેલા કુલ ૪ (ચાર) તાલુકાઓ પૈકીના એક એવા ગાંધીનગર તાલુકામાં આવેલું એક ગામ છે. અડાલજ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, બાજરી, કપાસ, દિવેલી, રાઇ, તમાકુ તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

આ ગામ અમદાવાદની ઉતરે ૧૯ કિમી અને ગાંધીનગરથી ૫ કિમી દુર આવેલ છે.

## જોવાલાયક સ્થળો 
### અડાલજની વાવ 
અડાલજ ગામની સીમ પર વીરસંઘ વાધેલાની પત્ની રૂડીબાઇએ વાવનું નિર્માણ કરાવેલું. તેથી આ વાવ *અડાલજની વાવ* અથવા *રૂડીબાઇની વાવ* થી પ્રચલિત થઇ. આ વાવનાં નિર્માણમાં તે સમયના અંદાજે ૫ લાખ રુપિયાનો ખર્ચ થયેલ. પાણીની અછતવાળા પ્રદેશમાં અતિ ઉપયોગી એવા આ પ્રકારનાં સ્થાપત્ય વિશ્વમાં માત્ર ગુજરાત અને રાજસ્થાનમાં જ જોવા મળે છે. જમીનમાં ઊંડા ખોદકામથી માટી ધસી ન પડે તે માટે પથ્થરની દીવાલ ચણવામાં આવી છે, જેને સિમેન્ટ કે સળિયા વગર માત્ર પથ્થરના જ થાંભલા વડે ટેકવવામાં આવી છે. શિલ્પ અને સ્થાપત્યની દ્રષ્ટિએ આ વાવનું અનેરૂ મહત્વ છે. છેલ્લા ઘણા વર્ષોથી અડાલજની વાવ પાસે વોટર ફેસ્ટિવલ પણ યોજાય છે.

### ત્રિમંદિર 
અડાલજ ગામમાં અમદાવાદ-કલોલ હાઇવે પર દાદા ભગવાનની પ્રેરણાથી ત્રિમંદિર બનાવવામાં આવ્યું છે.

## સંદર્ભ 
શ્રેણી:ગાંધીનગર તાલુકો
ગુજરાત વિદ્યાપીઠ

**ગુજરાત વિદ્યાપીઠ** અમદાવાદ ના પ્રખ્યાત આશ્રમરોડ પર સ્થિત છે. જેની સ્થાપના મહાત્મા ગાંધીએ ૧૮ ઓક્ટોબર, ૧૯૨૦માં કરી હતી. સામાન્ય રીતે ગુજરાતની જોડણીમાં હ્રસ્વ 'ઉ' નો ઉપયોગ થાય છે પણ વિદ્યાપીઠ પોતાની જોડણી ગૂજરાત દીર્ઘ 'ઊ' વાપરી **ગૂજરાત વિદ્યાપીઠ** એમ કરે છે.

ગુજરાત વિદ્યાપીઠની શરૂઆત કોચરબ આશ્રમની પાછળ ડાહ્યાભાઈ ના બંગલામાં કરવામાં આવી હતી.

આ વિદ્યાલયની પેટા શાખાઓ પણ છે. જેમાં ઉચ્ચશિક્ષણની બે મહત્વની શાખાઓ ગાંધીનગર જિલ્લામાં આવેલી છે. જે નીચે મુજબ છે.

# રાંધેજા
# સાદરા

રાંધેજા સંકુલમાં કુલ ચાર પેટા સંકુલો આવેલા છે.

# કૃષિવિજ્ઞાન કેન્દ્ર
# જમનાલાલ બજાજ નિર્સગોપચાર કેન્દ્ર
# મહાદેવ દેસાઈ ગ્રામસેવા મહાવિધાલય
# ગ્રામવ્યવસ્થાપન કેન્દ્ર

## સંદર્ભો
## બાહ્ય કડીઓ
* ગુજરાત વિદ્યાપીઠનું અધિકૃત વેબસાઇટ
* 

શ્રેણી:ગુજરાતની યુનિવર્સિટીઓ
શ્રેણી:અમદાવાદ
શ્રેણી:અમદાવાદમાં આવેલી શૈક્ષણિક સંસ્થાઓ
ઝૂલતા મિનારા

**ઝૂલતા મિનારા** અથવા મૂળ નામ **સીદી બશીર મસ્જિદ** ગુજરાત રાજ્યના અમદાવાદ કે જે એક સમયે રાજ્યની રાજધાની હતી, તે શહેરમાં આવેલું પુરાતન સ્થાપત્ય છે. આ સ્થાપત્યનું નિર્માણ મોગલ શૈલીમાં કરવામાં આવેલું છે. એક મિનારા પર ચડીને એને હલાવવાથી બીજો મિનારો પણ થોડી ક્ષણોમાં હલે છે તેથી આ મિનારાનું નામ *ઝૂલતા મિનારા* પડ્યું છે. અમદાવાદમાં સારંગપુર-ગોમતીપુરમાં રેલ્વે સ્ટેશનની બહારનાં ભાગે આવેલા આ મિનારા ત્રણ માળનાં બનેલા છે અને તેના છજાઓમાં બારીક નકશીકામ કરવામાં આવ્યું છે.

## ઇતિહાસ 
અમદાવાદમાં સીદી બશીરની મસ્જિદમાં આવા મિનારા બાંધવામાં આવ્યા હતાં, જે સુલતાન અહમદ શાહનાં ગુલામ સીદી બશીરે બાંધ્યા હતાં તેમ માનવામાં આવે છે. અન્ય એક મત મુજબ સુલતાન મહમદ બેગડાનાં શાસન દરમિયાન મલિક સારંગ નામના એક ઉમરાવે તે બંધાવ્યા હતાં. મિનારાવાળી આ મસ્જિદનું બાંધકામ ૧૪૫૨માં પૂર્ણ થયું હતું.

## મિનારા 
એક મિનારા પર ચઢીને તેને હળવેથી હલાવતા બીજો મિનારો થોડી ક્ષણો પછી આપોઆપ હલે છે, અને આ કંપનની અસર બન્ને મિનારાઓની વચ્ચેની જગ્યા પર જોવા મળતી નથી. આ કંપનનું સાચું કારણ હજુ સુધી જાણી શકાયું નથી. મોનિયર એમ. વિલિયમ્સ નામના અંગ્રેજ સંસ્કૃત વિદ્વાનને ૧૯મી સદીમાં મિનારાઓની આ લાક્ષણિકતાની સૌપ્રથમ જાણ થઈ હતી.

## અન્ય મિનારા 
રાજ બીબીની મસ્જિદમાં પણ આવા મિનારાઓ આવેલા છે, જેમાંનો એક બ્રિટિશરોએ સંશોધન કરવા માટે છૂટો પાડ્યો હતો, પરંતુ તેમનાં સંશોધનમાં તેઓ કશું જાણી ના શક્યા અને ના તો તેઓ તે મિનારાને પાછો ઉભો કરી શક્યા. આ ઉપરાંત ઇરાનનાં ઇસફહાનમાં પણ આ પ્રકારના મિનારા છે, જે **મોનાર જોનબન** તરીકે જાણીતા છે. મોનાર જોનબનનો શબ્દશ: અર્થ ઝૂલતા મિનારા થાય છે.

## હાલની સ્થિતિ 
૧૯૮૧માં કુતુબ મિનારમાં બનેલી દુર્ઘટના પછી આ મિનારાઓ પર ચડવા પર પ્રતિબંધ મૂકવામાં આવ્યો હતો. મિનારાનો ઉપરનો ભાગ ક્ષતિગ્રસ્ત છે.

## સંદર્ભ
* આ લેખ પબ્લિક ડોમેનમાં રહેલા પ્રકાશન  માંથી લખાણ ધરાવે છે.

શ્રેણી:અમદાવાદ
શ્રેણી:અમદાવાદ શહેરનાં સ્થાપત્યો
શ્રેણી:અમદાવાદનાં જોવાલાયક સ્થળો
શ્રેણી:રાષ્ટ્રીય મહત્વનાં સ્મારકો
રમેશ મહેતા

**રમેશ મહેતા** ગુજરાતી ચલચિત્ર જગતના એક જાણીતા હાસ્ય કલાકાર હતા.

## જીવન 
તેમનો જન્મ ૨૩ જૂન, ૧૯૩૪નાનવાગામ ખાતે થયેલો. તેમના પિતાનું નામ ગિરધરલાલ ભીમજી મહેતા અને માતાનું નામ મુક્તાબેન હતું. નાનપણથી જ તેમને નાટકોનું લેખન અને અભિનયનો શોખ હતો.

અમદાવાદના ભારતભૂષણ થિયેટરમાં છ મહિના નોકરી કરી. રાજકોટમાં પીડબલ્યૂડીમાં મહિનાના પાંસઠ રૂપિયાના પગારે વંથલી સાઈટ પર કામ કર્યું અને ડેરી વ્યવસાય કરવાની પણ કોશિશ કરી. ૧૯૪૯માં વિજયાબહેન સાથે લગ્ન કર્યા અને રમેશભાઈ બે દીકરા અને બે દીકરીના પિતા બન્યા. ત્યાર બાદ મુંબઈની કેસી કોલેજમાં એક વર્ષ માટે નાટ્યકલાનું જ્ઞાન મેળવ્યું. અહીં તેઓ મેકઅપ, સ્ટેજક્રાફ્ટ, એક્ટીંગ, ડીરેક્શન, લાઈટીંગ, સ્પીચ આર્ટ જેવા ગુણો શીખ્યા. આ પછી તેમણે નાટકો લખવાના શરૂ કર્યા. નાટકોનાં લેખન, મંચન દરમિયાન તેઓ અરવિંદ પંડ્યાનાં સંપર્કમાં આવ્યા અને યોગાનૂયોગે તેમનાં દ્વારા ગુજરાતી ચલચિત્ર "હસ્ત મેળાપ"ની કથા લખવાનું બન્યું. તેમનાં દ્વારા લખાયેલું આ પ્રથમ ગુજરાતી ચલચિત્ર હતું. આ પછી તો તેમણે ચલચિત્રોની કથા, સંવાદ લખતાં લખતાં અભિનય પર પણ ધ્યાન આપ્યું. મોટાભાગે પોતાનું પાત્રાલેખન અને સંવાદો એ જાતે જ લખતા. તેઓ અનેક ગુજરાતી ચલચિત્રોમાં સહાયક ભુમિકાઓમાં કામ કરી ચૂક્યા હતા. તેમણે 'ગાજરની પિપૂડી' નામના ગુજરાતી ચલચિત્રમાં મુખ્ય ભુમિકા પણ નિભાવી હતી.  

૧૧ મે, ૨૦૧૨નાં રોજ, રાજકોટ ખાતે, ૭૮ વર્ષની ઉમરે તેઓનું અવસાન થયું.

## કેટલાક સફળ ચલચિત્રોની યાદી 
* જેસલ તોરલ (૧૯૭૧)
* હોથલ પદમણી (૧૯૭૪)
* મેના ગુર્જરી (૧૯૭૫)
* સંતુ રંગીલી (૧૯૭૬)
* સોન કંસારી (૧૯૭૭)
* ગંગા સતી (૧૯૭૯)
* મણિયારો (૧૯૮૦)
* જાગ્યા ત્યારથી સવાર (૧૯૮૧)
* ઢોલી (૧૯૮૨)
* મરદનો માંડવો (૧૯૮૩)
* ઢોલામારૂ (૧૯૮૩)
* હિરણને કાંઠે (૧૯૮૪)

## સંદર્ભ 
## બાહ્ય કડીઓ 
* 
* 

શ્રેણી:ગુજરાતી ચલચિત્ર અભિનેતા
શ્રેણી:ગુજરાતી વ્યક્તિત્વ
શ્રેણી:૧૯૩૪માં જન્મ
શ્રેણી:૨૦૧૨માં મૃત્યુ
વાયુ

પૃથ્વી પરનો દરેક પદાર્થ અલગ અલગ સ્વરુપમાં જોવા મળે છે. આ સ્વરુપો છે: ઘન, પ્રવાહી અને **વાયુ**. કોઇપણ પદાર્થ કુદરતમાં આ ત્રણમાંથી કોઇપણ એક સ્વરુપમાં જોવા મળે છે. આમાં કોઇપણ પદાર્થની બાષ્પ એટલે કે વરાળને તે પદાર્થનું વાયુ સ્વરુપ કહેવામાં આવે છે. સામાન્ય રીતે વાયુ સ્વરુપે રહેલા પદાર્થને ઠારવાથી તે પદાર્થનું પ્રવાહી સ્વરુપમાં રુપાંતર થાય છે.

પૃથ્વી પરની સજીવ સૃષ્ટિ માટે વાયુ ખુબ જ મહત્વ ધરાવે છે. પૃથ્વીના વાતાવરણમાં રહેલી હવામાં ઓક્સીજન તેમ જ નાઇટ્રોજન મુખ્ય ઘટકો છે. આમાંથી આપણું શરીર પ્રાણવાયુ શ્વાસ વાટે અંદર લે છે, અને કાર્બન ડાયોક્સાઇડ ઉચ્છવાસ વાટે બહાર કાઢે છે. આમ આ વાયુઓ વગર આપણું જીવન અશક્ય છે. આ ઉપરાંત પાણી પણ હાઈડ્રોજન અને ઓક્સીજન વાયુઓથી બનેલું હોય છે. 

શ્રેણી:વિજ્ઞાન
અયોધ્યા

**અયોધ્યા** એ ભારતનાં ઉત્તર પ્રદેશ રાજ્યમાં, અયોધ્યા જિલ્લામાં આવેલું પ્રાચિન નગર છે. જે "અવધ"ની જુની રાજધાની પણ હતું. અયોધ્યા હિંદુઓ માટે ભગવાન રામની જન્મભૂમિ હોવાને કારણે પવિત્ર યાત્રાધામ ગણાય છે. દિલ્હીથી ૫૫૫ કિ.મી. દુર આ શહેર સરયુ નદીના જમણાં કાંઠે વસેલું છે.

## ઈતિહાસ 
સંસ્કૃત ભાષામાં અયોધ્યા નો અર્થ "જેની સામે યુદ્ધ ન કરી શકાય તેવું" એવો થાય છે. બ્રહ્માંડ પૂરાણ (૪/૪૦/૯૧) જેવા કેટલાક પુરાણોમાં અયોધ્યાને હિંદુ ધર્મનાં છ પવિત્રોત્તમ સ્થાનોમાંનું એક દર્શાવેલ છે.

ગૌતમ બુદ્ધનાં સમયમાં આ શહેર *અયોજ્ઝા* (Ayojjhā-પાલી ભાષા) તરીકે પણ ઓળખાતું. ઇ.સ. ૧૨૭માં આ નગર *સાકેત* (Śāketa અથવા 沙奇 (Pinyin: Shāqí)) નામથી ઓળખાતું જેના પર કુશાણ સમ્રાટ કનિષ્કે વિજય પ્રાપ્ત કરી અને પૂર્વીય પ્રાંતનું વહિવટી મથક બનાવેલ. હ્યુ-એન-ત્સાંગ નામનાં ચીની મુસાફરે ઇ.સ. ૬૩૬માં આ નગરની મુલાકાત લીધી ત્યારે આ નગરનું નામ *અયોધ્યા* હોવાનું નોંધેલું છે.

બ્રિટિશ રાજ સમયમાં આ શહેર અને આસપાસનો વિસ્તાર *ઔધ* તરીકે ઓળખાતો.

## રામલલ્લા મંદિર 
૫ ઓગસ્ટ ૨૦૨૦ના રોજ ભારતના વડાપ્રધાન નરેન્દ્ર મોદીએ રામ અયોધ્યા ખાતે જન્મભૂમિ મંદિરનું ખાતમૂર્હત કર્યું હતું. ફૈજાબાદ-ગોરખપુર હાઇવે પર  વિસ્તારમાં નવ્ય અયોધ્યા શહેરનું આયોજન થયું છે. વર્ષ ૨૦૨૪ની ૨૨ જાન્યુઆરીએ ભારતના વડાપ્રધાન નરેન્દ્ર મોદીએ નવનિર્મિત રામલલ્લા મંદિરમાં પ્રાણપ્રતિષ્ઠા કરી ને મંદિર જાહેરજનતાના દર્શનાર્થે ખુલ્લું મૂક્યું હતું. આ સમારોહમાં ઉત્તર પ્રદેશના મુખ્યમંત્રી યોગી આદિત્યનાથ, રાજ્યપાલ આનંદીબેન પટેલ, રાષ્ટ્રીય સ્વયંસેવક સંઘના વડા મોહન ભાગવત સહિત અનેક નામી હસ્તીઓ ઉપસ્થિત રહી હતી.  

## વસ્તી 
## સંદર્ભ 
## બાહ્ય કડીઓ 
* 
* 

શ્રેણી:ધાર્મિક સ્થળો
પશ્ચિમ

[thumb|250px|right| [દિશાચક્ર (compass rose) જેમાં પશ્ચિમ દિશાનો કાંટો અલગ રંગમાં (highlighted) દર્શાવવામાં આવ્યો છે.]]
**પશ્ચિમ** એ ચાર દિશાઓ પૈકીની એક દિશા છે, તેને ગુજરાતમાં આથમણી દિશા તરીકે પણ ઓળખવામાં આવે છે.
**પશ્ચિમ** શબ્દ સામાન્ય રીતે એક સંજ્ઞા, વિશેષણ અથવા ક્રિયાવિશેષણ છે કે જે એક દિશા કે ભૂગોળ તરફ ઇંશારો કરે છે. 

પશ્ચિમ, ચાર પ્રમુખ દિશાઓ પૈકીની એક છે, સાથે તે દિશાચક્રના દિશાસંકેતોમાંથી પણ એક પ્રમુખ સંકેત છે. તે પૂર્વ દિશાની વિપરીત બાજુ તરફ અને ઉત્તર અને દક્ષિણ દિશાની લંબવત બાજુ તરફ હોય છે.

શ્રેણી:ખગોળશાસ્ત્ર
શ્રેણી:દિશાઓ
જળાશય

thumb|જળાશય
**જળાશય** એટલે પાણીનો સંગ્રહ કરવા માટેનું સ્થાન. જળાશય નાનાં-મોટાં તળાવ, કૂવા, સરોવર, નદી પર બાંધવામાં આવેલા બંધને કારણે બનેલું સરોવર વગેરેને કહી શકાય.

ગુજરાત રાજ્યમાં ઠેર ઠેર અનેક કૃત્રિમ તેમ જ કુદરતી નાના તેમ જ વિશાળ જળાશયો જોવા મળે છે. જેમ કે અમદાવાદમાં કાંકરિયા તળાવ, વડોદરામાં સુરસાગર તળાવ, ભૂજમાં હમીરસર તળાવ, નર્મદા નદી પર બાંધવામાં આવેલું સરદાર સરોવર વગેરે.  

શ્રેણી:ભૂગોળ
રાજ્ય

**રાજ્ય** કોઈ પણ સ્વતંત્ર દેશનો નક્કી કરેલો પ્રાંત છે. ભારત દેશમાં ૨૯ રાજ્યો આવેલા છે.

## આ પણ જુઓ 
* ભારતનાં રાજ્યો અને કેન્દ્રશાસિત પ્રદેશો

શ્રેણી:રાજ્યશાસ્ત્ર
ઇન્દ્ર

**ઇન્દ્ર** (, ) ભારતીય ઉપખંડના સૌથી મહત્વના હિંદુ ધર્મ અનુસાર તેમના દેવતાઓ પૈકીના એક છે. ઇન્દ્રને બુદ્ધ ધર્મમાં રક્ષક દેવ, અને જૈન ધર્મમાં પ્રથમ સ્વર્ગ સૌધર્મકલ્પના રાજા કહે છે. તેઓ ત્રણ લોક (પૃથ્વીલોક, સ્વર્ગલોક અને પાતાળલોક) પૈકીના સ્વર્ગલોકના રાજા કહેવાય છે. તેમનું શસ્ત્ર વજ્ર હતું. આ સિવાય ગ્રીક સંસ્કૃતિમાં તેમને સમાન દેવ *ઝિયસ* અને રોમન સંસ્કૃતિમાં *જ્યુપિટર* છે. પારસી ધર્મમાં ઇન્દ્રને *આહુરા મઝદા* કહે છે.

## સંદર્ભ 
## બાહ્ય કડી 
* 

શ્રેણી:હિંદુ ધર્મ
શ્રેણી:હિંદુ દેવતા
ભારતનાં રાજ્યો અને કેન્દ્રશાસિત પ્રદેશો

ભારત સંઘીય સંઘરાજ્ય છે. જે **૨૮** રાજ્યો અને **૮** કેન્દ્રશાસિત પ્રદેશો ધરાવે છે. આ રાજ્યો અને કેન્દ્રશાસિત પ્રદેશો જિલ્લાઓમાં અને જિલ્લાઓ તાલુકાઓમાં તથા તાલુકાઓ ગામો અને નગરોમાં વહેંચાયેલા હોય છે.

## ૨૮ રાજ્યો અને ૮ કેન્દ્રશાસિત પ્રદેશો 

### રાજ્યો 
### કેન્દ્રશાસિત પ્રદેશો 

## ૧૯૫૬ પહેલાં 
alt=|thumb|349x349px|ભારતના રાજ્યો, ૧૯૫૧.
ભારતીય ઉપખંડ પર તેના ઇતિહાસમાં ઘણા અલગ અલગ શાસકોએ રાજ્ય કર્યું છે. દરેક રાજકર્તાએ પોતાની રીતે વહિવટી વિભાગો પાડેલ હતા. આધુનિક ભારતનાં હાલનાં વિભાગો તેનાં સર્વાંગી વિકાસને ધ્યાનમાં રાખી અને કરાયેલ છે. જેની શરૂઆત બ્રિટિશ શાસનકાળથી થયેલ. બ્રિટિશ ભારતમાં હાલનું ભારત, પાકિસ્તાન, બાંગ્લાદેશ, તથા અફઘાનિસ્તાન અને તેનાં પ્રાંતો, બર્મા (મ્યાનમાર)ની વસાહતો વિગેરેનો સમાવેશ થાય છે. આ સમય દરમિયાન,ભારતનું શાસન સીધું અંગ્રેજોનાં કે પછી સ્થાનિક રાજાઓનાં હાથમાં હતું. ૧૯૪૭ માં આઝાદી વખતે પંજાબ તથા બંગાળનાં પ્રાંતોનું, ભારત અને પાકિસ્તાન વચ્ચે મોટાપાયે વિભાજન થયું,અને તે દરમિયાન તેમનાં વહિવટી વિભાગોને સુરક્ષિત રાખવાનું તથા ઘણાં બધાં રજવાડાંઓને ભારતસંઘમાં ભેળવવાનું, એ નવા રાષ્ટ્ર માટે પડકાર રૂપ કાર્ય હતું. 

જો કે સ્વતંત્રતા બાદ તુરંત ભારતમાં અસ્થિર પરિસ્થિતીઓ ઉત્પન્ન થઇ. બ્રિટિશરો દ્વારા રચાયેલાં ઘણાં પ્રાંતો તેમનાં ઉપનિવેશીય હેતુ માટેનાં હતાં,અને તે ભારતીયોની ઇચ્છાનું પ્રતિબિંબ પાડતાં નહોતાં કે ન તો તે જાતીય કે ભાષાકીય રીતે અનુકુળ હતાં. આ જાતીય અને ભાષાકીય તણાવને કારણે ભારતની સંસદને ૧૯૫૬માં રાજ્ય પુનર્ગઠન અધિનિયમ બનાવી અને નવેસરથી જાતીય અને ભાષાકીય ધોરણે રાજ્યોની રચના કરવાનું કારણ મળ્યું.

સ્વતંત્રતા પ્રાપ્તિ બાદ બ્રિટીશ પ્રાંતો તથા દેશી રાજ્યોને એકીકૃત કરીને ભારતમાં રાજ્યોને ચાર શ્રેણીમાં વિભાજીત કરાયા હતા.

## ૧૯૫૬ પછી 
૨૭ નવેમ્બર ૧૯૪૭ ના રોજ સંવિધાન સભાના અધ્યક્ષ ડૉ. રાજેન્દ્રપ્રસાદએ અલ્હાબાદ ઉચ્ચ ન્યાયાલયના ન્યાયાધીશ *એસ.કે.દર*ની અધ્યક્ષતામાં ચાર સભ્યોના એક આયોગની રચના કરી. આયોગે તેનો રિપોર્ટ ડિસેમ્બર ૧૯૪૮માં સુપ્રત કર્યો. રિપોર્ટમાં જણાવાયું કે રાજ્યોના ગઠનનો આધાર ભાષાકીય ન હોવો જોઈએ. રાજ્યોના ગઠનનો આધાર ભૌગોલિક રચના, આર્થિક નિર્ભરતા, પ્રશાસનિક સુગમતા અને વિકાસની ક્ષમતા પર હોવો જોઈએ. ત્યારબાદ ૨૨ ડિસેમ્બર ૧૯૫૩ના રોજ ભારતના સર્વોચ્ચ ન્યાયાલયના પૂર્વ ન્યાયાધીશ *ફજલ અલી*ની અધ્યક્ષતામાં ત્રણ સભ્યોના *રાજ્ય પુનર્ગઠન આયોગ*ની રચના કરવામાં આવી. પંડિત એચ.એન.કુંજરૂ અને સરદાર કે.એમ.પાણિક્કર તેના સભ્યો હતા. આયોગે ૩૦ ડિસેમ્બર ૧૯૫૫માં સુપ્રત કરેલા તેના રિપોર્ટમાં જણાવ્યું કે ચાર શ્રેણીમાં વિભાજીત રાજ્યોને વિભાજીત કરી તેમાથી ૧૬ નવાં રાજ્યો તથા ૩ કેન્દ્રશાસિત પ્રદેશોનું નિર્માણ કરવું જોઈએ.
આયોગની ભલામણોનો સ્વીકાર કરીને ૧૯૫૬માં *રાજ્ય પુનર્ગઠન અધિનિયમ, ૧૯૫૬* પસાર કરવામાં આવ્યો. આ અધિનિયમ અંતર્ગત ભારતમાં ૧૪ રાજ્યો અને ૫ કેન્દ્રશાસિત પ્રદેશોની રચના કરવામાં આવી. આ ચૌદ રાજ્યોમાં મધ્યપ્રદેશ, મદ્રાસ, મૈસૂર, આંધ્ર પ્રદેશ, અસમ, રાજસ્થાન, ઉત્તર પ્રદેશ, બિહાર, મુંબઈ, જમ્મુ-કાશ્મિર, કેરળ, પશ્ચિમ બંગાળ, ઉડિસા તથા પંજાબ તથા કેન્દ્રશાસિત પ્રદેશોમાં હિમાચલ પ્રદેશ, દિલ્હી, ત્રિપુરા, મણિપુર અને અંડમાન નિકોબાર દ્વીપસમૂહનો સમાવેશ થાય છે.

## સંદર્ભ
## બાહ્ય કડીઓ 
* ભારત સરકારની અધિકૃત વેબસાઇટ: રાજ્યો અને કેન્દ્રશાસિત પ્રદેશો
ઇસ્કોન મંદિર

**ઇસ્કોન મંદિર, અમદાવાદ**, કે જે **હરે કૃષ્ણ મંદિર** તરીકે પણ જાણીતું છે, અમદાવાદમાં આવેલું ઇસ્કોન સંસ્થાનું મંદિર છે. આ મંદિર રાજપથ ક્લબ નજીક સેટેલાઇટ-બોપલ વિસ્તારમાં આવેલું છે.

તેની પ્રાણ પ્રતિષ્ઠા ૧૭મી એપ્રિલ ૧૯૯૭ ના રોજ રામ નવમીના દિવસે કરવામાં આવી હતી. ત્યારથી આ મંદિર અમદાવાદ શહેરની ધાર્મિક અને સાંસ્કૃતિક પ્રવૃત્તિઓનું ધમધમતું કેન્દ્ર બની રહ્યું છે. આ મંદિરનુ ખરૂં નામ શ્રી શ્રી રાધા ગોવિંદ ધામ છે. મંદિરનું ગર્ભગૃહ ૩ ખંડોમાં વહેચાયેલું છે, જેમાં પ્રથમ ગર્ભગૃહમાં શ્રી શ્રી ગૌર નિતાઇ (શ્રી શ્રી ચૈતન્ય મહાપ્રભુ અને નિત્યાનંદ પ્રભુ), શ્રીલ પ્રભુપાદ અને તેમના ગુરૂ મહારાજ ભક્તિસિદ્ધાંત સરસ્વતીના વિગ્રહો છે, બીજુ અને મંદિરનું મુખ્ય ગર્ભગૃહ શ્રી શ્રી રાધા ગોવિંદજી, શ્રી શ્રીનાથજી અને શ્રી શ્રી પ્રહ્લાદ-નરસિંહ થી શોભે છે અને ત્રીજા ગર્ભગૃહમાં શ્રી શ્રી સીતા-રામ, લક્ષ્મણ અને હનુમાન બીરાજે છે. મંદિર શિલ્પ અને સ્થાપત્ય કલાનાં નમુના રૂપ છે, જેમાં મુખ્ય મંડપનાં ગુંબજમાં શ્રી કૃષ્ણ રાસલીલાનું આલેખન વિશેષ ધ્યાન ખેંચે છે.

હાલમાં જે મંદિર છે તે પહેલાં ઇસ્કોનનાં કેન્દ્રો દરિયાપૂર, ઓઢવ, આશ્રમ રોડ અને હાલના મંદિરની પાછળના ભાગે આવેલા સાદા મકાનમાં ચાલતા હતા.

શ્રેણી:અમદાવાદનાં જોવાલાયક સ્થળો
દયાનંદ સ્વામી

**દયાનંદ સ્વામી** સ્વામિનારાયણ સંપ્રદાયનાં સંત હતા. તેમની રચનાઓ આજે સ્વામિનારાયણના મંદિરોમાં નિત્ય ભક્તિના પદોમાં ખુબ જ પ્રેમથી ગવાય છે.

શ્રેણી:સ્વામિનારાયણ સંપ્રદાય
શ્રેણી:ધાર્મિક વ્યક્તિત્વ
ચૈતન્ય મહાપ્રભુ

**ચૈતન્ય મહાપ્રભુ** (બંગાળી: চৈতন্য মহাপ্রভূ) (૧૪૮૬-૧૫૩૪)નો જન્મ હાલનાં પશ્ચિમ બંગાળમાં નવદ્વીપ મંડળ તરીકે ઓળખાતા પ્રદેશનાં નાદિયા ગામમાં શક સંવત, ૧૪૦૭ ફાગણ સુદ પૂનમનાં દિવસે થયો હતો. તેઓને ઇતિહાસમાં એક સંત/સંન્યાસી અને તે સમયના બંગાળ (હાલના પશ્ચિમ બંગાળ અને બાંગ્લાદેશ) તથા ઓરિસ્સાના એક સમાજ સુધારક ગણવામાં આવે છે. પરંતુ ગૌડીય વૈષ્ણવો તેમને સ્વયં ભગવાન કૃષ્ણજ રાધા રાણીના ભાવ અને રૂપમાં માને છે.

તેમની માતાનું નામ શચીદેવી હતું તથા પિતાજીનું નામ જગન્નાથ મિશ્ર હતું. કહેવાય છે કે, રાધાજી જેમ કૃષ્ણ વિરહમાં રાત-દિવસ રડતાં હતાં, તેવી જ રીતે ચૈતન્ય મહાપ્રભુ પણ કૃષ્ણ વિરહમાં ચોધાર આંસુએ રડતા, કયારેક નાચવા લાગતાં, કયારેક દોડવા લાગતાં, કયારેક મૂર્છા ખાઈને જમીન પર ઢળી પડતા. મહાપ્રભુને કૃષ્ણ વિરહમાં રડતા જોઈને મોટા-મોટા પંડિતો પણ શ્રીકૃષ્ણની ભકિતમાં લીન થઈ જતાં. કેટલાય દુરાચારીઓ પણ મહાપ્રભુના સંગમાં આવીને કૃષ્ણભકત બની ગયા. મહાપ્રભુ ન્યાય, વેદાંતના પ્રખર પંડિત હતા. તેઓ ચોવીસ વર્ષ સુધી સંસારમાં રહ્યા. તેમની પહેલી પત્નીનું નામ ‘લક્ષ્મીદેવી’ હતું જેના મૃત્યુ પછી તેમણે ‘વિષ્ણુપ્રિયા’ સાથે લગ્ન કર્યાં.

thumb|ભક્તોની સાથે સંકિર્તન કરી રહેલા ચૈતન્ય મહાપ્રભુ
ભારતના સંન્યાસીઓને કૃષ્ણની ભકિતમાં તથા પરમ વૈરાગ્યનાં માર્ગે વાળવા માટે ચોવીસ વર્ષની ઉંમરે ‘કેશવ ભારતીજી’ પાસે સંન્યાસ દીક્ષા ગ્રહણ કરી સંસારનો ત્યાગ કર્યો. અનેક તીર્થોમાં ભ્રમણ કર્યું. શ્રી ચૈતન્ય મહાપ્રભુએ કેટલાય ભકતોને ચતુર્ભુજ રૂપે, દ્વિભુજ રૂપે, છડ્ભુજ રૂપે કૃષ્ણ સ્વરૂપનાં દર્શન કરાવ્યાં હતાં. તેમણે અનેક ચમત્કારો પણ કર્યા હતા. કેટલાક રોગી, કોઢીઓને રોગમુકત કર્યા હતા. દક્ષિણમાં એક તળાવના પાણીને ‘મધ’ બનાવ્યું હતું. આજે પણ તે તળાવ ‘મધુ પુષ્કરિણી’નામે દક્ષિણમાં પ્રખ્યાત છે. તેઓ પોતાના ભકતોને કહેતા, સર્વ શાસ્ત્રોનો સાર કૃષ્ણ નામનો જપ કરવામાં છે. તેમણે ભકતોને મહામંત્ર આપ્યો ‘હરે કૃષ્ણ! હરે કૃષ્ણ! કૃષ્ણ, કૃષ્ણ હરે હરે! હરે રામ હરે રામ! રામ, રામ! હરે હરે!’ જેને મહા મંત્ર અથવા હરે કૃષ્ણ મંત્ર તરિકે લોકો વધુ સારી રીતે જાણે છે. ડોંગરેજી મહારાજ તેમની કથામાં જયારે આ ધૂન બોલાવતા ત્યારે કથામંડપમાં હજારો ભકતોની આંખોમાં આંસુ છલકાઇ જતાં. નગર સંકીર્તનની શરૂઆત કરનાર મહાપ્રભુ છે. કેટલીક વાર જગન્નાથપુરીની ગલીઓમાં કૃષ્ણ નામનો નાદ કરતા ગલીએ ગલીએ ફરતા. તેમની આ પરંપરા આજે પણ ચાલુ છે. તેમણે લખેલું કૃષ્ણભકિતનું અષ્ટક (શિક્ષાષ્ટક) તેમનાં હૃદયનાં શુદ્ધ ભાવ પ્રગટ કરે છે.

## ચૈતન્ય મહાપ્રભુનાં નામો 
:૧ શ્રી કૃષ્ણ ચૈતન્ય મહાપ્રભુ
:૨ ગૌર ચાંદ
:૩ વિશ્વંભર
:૪ ગૌર હરિ
:૫ શચિસુત
:૬ નિમાઈ

શ્રેણી:૧૪૮૬માં જન્મ
શ્રેણી:૧૫૩૪ અવસાન
શ્રેણી:ઇસ્કોન
શ્રેણી:ધાર્મિક વ્યક્તિત્વ
શ્રેણી:હરે કૃષ્ણ
અઝીમ પ્રેમજી

**અઝીમ પ્રેમજી** મુંબઇ ખાતે જન્મેલા, ગુજરાતી મુસ્લીમ પરિવારના, તેમ જ ભારત દેશના સફળ અને અગ્રગણ્ય ઉદ્યોગપતિ છે. તેઓ સોફ્ટવેર ક્ષેત્રમાં જાણીતા વિપ્રો ગ્રુપના ચેરમેન હતા. તેઓએ ઇજનેર તરીકેનો અભ્યાસ કર્યો હતો. તેઓને દુનિયાના ૧૦૦ સૌથી વધુ શ્રીમંત વ્યક્તિઓની યાદીમાં અવારનવાર સ્થાન મેળવી ચૂક્યા છે.

## સંદર્ભો 
## બાહ્ય કડીઓ 
* વિપ્રો.કોમ પર માહિતી
* 
* 
* 

શ્રેણી:સોફ્ટવેર ક્ષેત્રના ઉદ્યોગપતિઓ
શ્રેણી:ભારતીય મુસ્લિમો
શ્રેણી:પદ્મભૂષણ પુરસ્કાર વિજેતા
શ્રેણી:વ્યક્તિત્વ
શ્રેણી:૧૯૪૫માં જન્મ
શ્રેણી:ગુજરાતી ઉદ્યોગપતિઓ
અમેરિકન ગૅંગ્સ્ટર

**અમેરિકન ગૅંગ્સ્ટર** (અંગ્રેજી: American Gangster, અનુવાદ: અમરીકી ગુંડો) એક 2007માં આવેલી, Steve Zaillianએ લખેલી, અને Ridley Scottએ ડિરેક્ટ કરેલી ગુડાંગીરીની ફિલ્મ છે. Denzel Washington અને Russell Crowe ફિલ્મના મુખ્ય અભિનેતાઓ છે. Denzel Washington Frank Lucasની ભૂમિકા બજાવે છે, હાર્લેમનો એક ખરો હેરોઇન વેચનારો ગુંડોરાજા જે Vietnam Warથી પાછા આવતા વિમાનોમાં  રાખીને હેરોઇન અમેરીકામાં લાવે છે. Crowe Richie Robertsની ભૂમિકા બજાવે છે, એક ઇનસ્પેક્ટર જે Lucasની ડ્રગ બાદશાહીને પાડી નાખે છે.

શૂટિંગ New York Cityમાં થયું અને ફિલ્મ નવંબર 2, 2007ને દહાડે બહાર પડી.

## કથા
એક હર્લેમનો ગુંડોરાજા, Frank Lucas (Denzel Washington) ગુજરેલા અમરીકી સૈનિકોનાં Vietnam Warથી પાછાં અવતાં કફનોમાં સંતાડીને હેરોઇન અમેરિકા લાવે છે. Richie Roberts (Russell Crowe) એક ઇનસ્પેક્ટર છે જે  Lucasને પકડવા અને પાડવા લાગે છે. નવંબર 2, 2007પર ફિલ્મ અમેરિકા અને કૅનેડામાં 3054 સિનેમાઘરોમાં બહાર પડી.
ઑનલાઇન આલોચના સંકલન Rotten Tomatoesપર 82 આલોચનાકારોના 83 ટકાને ફિલ્મ ગમી ગયી. Metacritic એક બીજાં ઑનલાઇન આલોચના સંકલનપર 34 ભેગી આલોચનાઓએ ફિલ્મને 100માંથી 76નો score આપ્યો.

## References
## External links
*Official site
*The Return of Superfly
*
*
**Entertainment Weekly* interview with Denzel Washington & Russell Crowe 

શ્રેણી:અંગ્રેજી ચલચિત્ર
સુરત જિલ્લો

**સુરત જિલ્લો** ભારત દેશના પશ્ચિમ ભાગમાં આવેલો દક્ષિણ ગુજરાતનો મહત્વ ધરાવતો જિલ્લો છે.

## ઇતિહાસ 
૨૦૦૭ના વર્ષમાં આ જિલ્લાનું વિભાજન કરી તાપી જિલ્લો અલગ કરવામાં આવ્યો છે, જેમાં વ્યારા, સોનગઢ, વાલોડ, નિઝર અને ઉચ્છલ તાલુકાઓને સમાવવામાં આવ્યા હતા.

## તાલુકાઓ 
આ જિલ્લામાં બારડોલી, કામરેજ, મહુવા, ઓલપાડ, માંડવી, પલસાણા, માંગરોળ, ઉમરપાડા, ચોર્યાસી અને અરેઠ એમ કુલ ૧૦ તાલુકાઓ આવેલા છે.

## વસ્તી 
૨૦૧૧ની વસ્તી ગણતરી પ્રમાણે સુરત જિલ્લો ગુજરાતના સૌથી વધુ વસ્તી ધરાવતા જિલ્લામાં બીજા ક્રમે છે.

## રાજકારણ 
### વિધાન સભા બેઠકો 
|}

## સંદર્ભ
## બાહ્ય કડીઓ 
* સુરત જિલ્લા પંચાયતની વેબસાઇટ  

શ્રેણી:ગુજરાતના જિલ્લાઓ